Γιλντιρίμ - Όταν από το εξωτερικό μπλέκονται ανάμεσα σε Ελλάδα και Τουρκία, όλα πάνε στραβά - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΠΙΚΑΙΡΟΤΗΤΑ / Γιλντιρίμ – Όταν από το εξωτερικό μπλέκονται ανάμεσα σε Ελλάδα και Τουρκία, όλα πάνε στραβά\nΓιλντιρίμ – Όταν από το εξωτερικό μπλέκονται ανάμεσα σε Ελλάδα και Τουρκία, όλα πάνε στραβά\nΜιλώντας στον Σκάι και τον Μανώλη Κωστίδη, ο Γιλντιρίμ είπε για την τρέχουσα ένταση ανάμεσα στις σχέσεις των δύο χωρών: «Εμείς είμαστε γείτονες. Και γενικά πάντα λέμε πως «Ο γείτονας έχει ανάγκη και στην στάχτη του γείτονα του». Κατά την εκλογική περίοδο το πολιτικό κλίμα εντείνεται, το έχουμε ζήσει στο παρελθόν. Το κλίμα κατά τη διάρκεια της προεκλογικής περιόδου δεν πρέπει να το βλέπουμε ως ένα δεδομένο. Δεν υπάρχει κανένα πρόβλημα ανάμεσα στους λαούς της Ελλάδας και της Τουρκίας. Για αυτό και στο Αιγαίο και στην Κύπρο, κάθε είδους πρόβλημα μπορούμε να το επιλύσουμε με αμοιβαίο σεβασμό και μένοντας πιστοί στο διεθνές δίκαιο», είπε ο υποψήφιος δήμαρχος Κωνσταντινούπολης.\nTags ΕΛΛΑΔΑ ΜΠΙΝΑΛΙ ΓΙΛΝΤΙΡΙΜ ΤΟΥΡΚΙΑ\nΤην συμμετοχή και στήριξη της Περιφέρειας στον αγώνα για ηθική δικαίωση των θυμάτων και την …


Σύλληψη τριών "πειρατών" συνδρομητικών δορυφορικών υπηρεσιών ~ Τεχνολογία Του Αύριο\nΣύλληψη τριών "πειρατών" συνδρομητικών δορυφορικών υπηρεσιών\n5:02 μ.μ. δορυφορικών, συνδρομητικών, τηλεοπτικό σήμα No comments\nΣτη σύλληψη τριών ανδρών ηλικίας 32, 35 και 37 ετών για παράνομη διανομή τηλεοπτικού συνδρομητικού σήματος μέσω διαδικτύου προχώρησε η αστυνομία στην Καρδίτσα και στη Λαμία.\nΕιδικότερα, μετά από σχετική μήνυση που υπέβαλε ανώνυμη εταιρία παροχής υπηρεσιών σε ηλεκτρονικά μέσα μαζικής ενημέρωσης, εκδόθηκαν διατάξεις και βουλεύματα άρσης του απορρήτου των επικοινωνιών. Ακολούθησε ηλεκτρονική έρευνα, κατά την οποία...\nεξακριβώθηκαν τα ηλεκτρονικά ίχνη και τα στοιχεία ταυτότητας των εμπλεκόμενων προσώπων.\nΌπως διαπιστώθηκε, οι συλληφθέντες διαμοίραζαν το κωδικοποιημένο τηλεοπτικό σήμα σε 723 επιβεβαιωμένους χρήστες του διαδικτύου, που κατείχαν ειδικές συσκευές αποκωδικοποίησης.\nΗ οικονομική ζημία που έχει υπολογιστεί, κατ' ελάχιστη εκτίμηση της εγκαλούσας εταιρείας, κυμαίνεται στο χρηματικό ποσό των 978.000 ευρώ, μέρος των οποίων αποτελεί ζημία του Ελληνικού Δημοσίου ως ΦΠΑ και ποσοστό από υφιστάμενη Σύμβαση μεταξύ των δύο μερών.\nΟι τρεις συλληφθέντες οδηγήθηκαν στις τοπικές Εισαγγελικές Αρχές, παραπέμφθηκαν σε τακτικούς ανακριτές και τους επιβλήθηκαν περιοριστικοί όροι. Παράλληλα ενημερώθηκαν οι αρμόδιες Δ.Ο.Υ., για τη διερεύνηση της υπόθεσης όσον αφορά το φορολογικό σκέλος.


ΠτΔ: «Με ενότητα, ομοψυχία και αποφασιστικότητα μπορούμε να μεγαλουργήσουμε» - Pelop.gr\nΠτΔ: «Με ενότητα, ομοψυχία και αποφασιστικότητα μπορούμε να μεγαλουργήσουμε»\nΜε τα ουσιαστικά μηνύματα εκπροσώπων της Εκκλησίας και της Πολιτείας, για τα 200 χρόνια από την πρώτη Επαναστατική Πράξη του 1821, τιμήθηκε χθες στο Αίγιο η Μυστική Εθνοσυνέλευση της Βοστίτσας, μέρα τοπικής εορτής εθνικής σημασίας και ημέρα αργίας από το 2017 με απόφαση του Ελληνικού Κράτους.\nΛόγω των απαγορευτικών μέτρων για τελετές, συναθροίσεις και εκδηλώσεις μνήμης, φέτος ο εορτασμός του κορυφαίου ιστορικού γεγονότος περιορίστηκε σε μία Δοξολογία στο ναό της Φανερωμένης, χοροστατούντος του τοπικού ιεράρχη και σε επιμνημόσυνη δέηση με κατάθεση στεφανιών στο Μνημείο Ηρώων της πόλης, παρόντων ολίγων επισήμων, όπως του υπουργού Αμυνας, των βουλευτών Αγ. Τσιγκρή, Ι. Φωτήλα και Χρ. Αλεξοπούλου, του περιφερειάρχη Ν. Φαρμάκη, του δημάρχου, του προέδρου του ΔΣ Γ. Ντίνου, των δημοτικών αρχηγών Χ. Γούτου, Βασ. Ψυχράμη, Αγ. Κουρή και στελεχών των Ενόπλων Δυνάμεων και των Σωμάτων Ασφαλείας.\n> Ο Μητροπολίτης Ιερώνυμος ευχαρίστησε τον εκπρόσωπο της κυβέρνησης για την παρουσία του, συγχαίροντάς τον για την ευαισθησία που επιδεικνύει σε πατρίδα και έθνος, αλλά και τους αγώνες του να σταθεί η πατρίδα όρθια μέσα από κακουχίες και δυσκολίες. «Μέσα από την πανδημία, ο καθένας να μπορέσει να σκεφτεί τι μπορεί να προσφέρει για την ψυχή και την ζωή, όπως οι ήρωες του '21, που κατέστρωσαν σχέδια για την ελευθερία. Και τώρα είμαστε σκλαβωμένοι με τον κορονοϊό και με τη βοήθεια όλων θα μπορέσουμε να βγούμε νικητές, όπως πράττει η κυβέρνηση» ανέφερε χαιρετίζοντας τη λαμπρή ημέρα.\n> Η πρόεδρος της Δημοκρατίας Αικατερίνη Σακελλαροπούλου, σε χαιρετισμό που απέστειλε στον δήμαρχο, υπογράμμισε πως η Μυστική Συνέλευση της Βοστίτσας είναι η απαρχή της Ελληνικής Πολιτείας και η αναβίωση της Αχαΐκής Συμπολιτείας. «Απέδειξε πως όταν το συμφέρον της πατρίδας το επιτάσσει, οι Ελληνες έχουν το σθένος και την πολιτική ευφυΐα μα συμπαρατάσσονται και να αφήνουν στην άκρη διχογνωμίες, με έναν απώτερο σκοπό. Στα 200 χρόνια μετά, με ενότητα, ομοψυχία και αποφασιστικότητα μπορούμε να μεγαλουργήσουμε» σημείωσε.\n> Ο υπουγός Εθνικής Αμυνας Νίκος Παναγιωτόπουλος μίλησε για την σημερινή προσπάθεια ενδυνάμωσης των Ενόπλων Δυνάμενων της χώρας, λαμβάνοντας πολύ σοβαρά την ιδιαίτερη βαρύτητα του γεγονότος της Μυστικής Συνέλευσης της Βοστίτσας. «Είναι σημαντικά τα διδάγματα. Οι Εληνες με εθνική ομοψυχία, όταν απαιτείται, βγάζουν φλόγα ψυχής, αγωνίζονται και θυσιάζονται για το συμφέρον του λαού» τόνισε.\n> Ο δήμαρχος Αιγιάλειας Δημήτρης Καλογερόπουλος θύμισε την ύψιστη πολιτική σημασία της τοπικής ιστορίας . «Παραμερίζοντας αντιδικίες, ενωμένοι απέναντι στον εχθρό, οι Ελληνες για να πάρουν μπροστά πρέπει να κοιτάζουν πίσω» είπε και εξήγγειλε, μέσα στο 2021, τη διεξαγωγή συνεδρίου με ξένους επιστήμονες και διπλωμάτες και θέμα την διπλωματία, εκδήλωση για την συμβολή της μαύρης σταφίδας, μουσείο ψηφιακών εκθεμάτων και έκθεση παραδοσιακών οργάνων.


Η ευρωτουρκική ένταση οφελεί τον Σουλτάνο και την Ελλάδα - Ας Μιλήσουμε Επιτέλους\nΗ ευρωτουρκική ένταση οφελεί τον Σουλτάνο και την Ελλάδα\n3/23/2017 10:26:00 π.μ.\nΟι σχέσεις Ε.Ε και Τουρκίας έχουν τεράστιες διακυμάνσεις τα τελευταία 2 έτη όπου και ανέκυψε το προσφυγικό ζήτημα. Η Ε.Ε αναφορικά με την Τουρκία, αποφάσιζε με βάση μια μεγάλη ψευδαίσθηση. Η ψευδαίσθηση αφορά το οτι παρείχε στην Τουρκία το δίπολο που συνιστά την υφή του ίδιου του συμφέροντος: Το κίνητρο και το αντικίνητρο της ένταξης της Τουρκίας στην Ε.Ε.\nΑπό το 2005 όταν και εμφανίστηκαν τα πρώτα σύννεφα στις σχέσεις μεταξύ Ε.Ε και Τουρκίας (αναφορικά με την πλήρη ένταξη της δεύτερης) παρουσιάζουν ιδιαίτερες διακυμάνσεις. Σήμερα, φαίνεται πως οδηγούνται σε ένα άλλο πλαίσιο. Ποιό είναι αυτό; Ποιοί παράγοντες μας δείχνουν πως οι δύο πλευρές πάνε στο μέλλον για σύγκρουση και τι ζητάει το νέο κατεστημένο της τουρκικής πολιτικής ελίτ; Ποια είναι η θέση της Ελλάδας;\n* Ο Δημήτρης Τσαϊλάς είναι Υποναύαραχος ε.α. και ο Αλέξανδρος Δρίβας είναι υποψήφιος Δρ. Διεθνών Σχέσεων, Συντονιστής της Ομάδας Ανατολικής Μεσογείου στο ΤΟ.ΡΕ.ΝΕ.\nLabels Απόψεις, Γεωπολιτική, Ελλάδα, Ευρώπη, Ροή, Τουρκία


Συμβουλές για νέους επαγγελματίες | Fortunegreece.com\nΕννέα tips που θα σας οδηγήσουν στη λίστα «40 under 40» του Fortune Greece.\n* H Δανάη Αντωνοπούλου είναι HR Specialist\nΜε αφορμή το αφιέρωμα στους «40 under 40» του Fortune Greece, σκεφτήκαμε να δώσουμε κάποιες συμβουλές στους σημερινούς νέους που επιθυμούν κάποια ημέρα να δουν το δικό τους όνομα και την εταιρεία τους να φιγουράρει στη λίστα αυτή.\nΌλοι όσοι μπήκαν στη λίστα, είναι νέοι, ταλαντούχοι, με όραμα. Προφανώς στην πορεία τους μέχρι σήμερα θα έκαναν λάθη, διότι κάθε ρίσκο φέρει αναπόφευκτα μαζί του και λάθη, αλλά δεν πτοήθηκαν. Προσπάθησαν, επέμειναν και τα κατάφεραν. Να λοιπόν τι πιστεύουμε εμείς πως τους βοήθησε να γνωρίσουν την επιτυχία σε τόσο νεαρή ηλικία.\n1. Το ταλέντο δεν αρκεί από μόνο του: Ακόμα και οι πιο ταλαντούχοι άνθρωποι του πλανήτη, δούλεψαν σκληρά και συστηματικά για να τα καταφέρουν. Άλλωστε, το ταλέντο δε σημαίνει πως τα ξέρετε όλα, και ειδικά στον κόσμο των επιχειρήσεων θέλει προσπάθεια, επιμονή και υπομονή πέρα από γνώσεις, πτυχία, γλώσσες κ.ά.\n2. Το διαδίκτυο δεν είναι η λύση για όλα: Μπορείτε να το χρησιμοποιήσετε για να βρείτε πληροφορίες που θέλετε, να ενημερωθείτε για πιθανούς πελάτες ή για προγράμματα επιδοτήσεων νέων επιχειρήσεων, αλλά είναι γεγονός πως πρέπει εν τέλει να πάρετε την πρωτοβουλία και να σηκώσετε το τηλέφωνο.\nΚανείς δεν έκανε ποτέ επιτυχημένη επαγγελματική συμφωνία μην γνωρίζοντας προσωπικά με ποιον μιλάει και σε ποιον απευθύνεται. Σκεφτείτε λοιπόν, εσείς θα δίνατε λεφτά ή χρόνο σε κάποιον που γνωρίζετε μόνο μέσω e-mail, facebook, και ούτω καθε εξής; Γιατί να το κάνουν εκείνοι;\n3. Τα πρώτα βήματα, όποια και αν είναι, θέλουν χρόνο: Είτε είστε νέος επιχειρηματίας είτε νέος σε μια δουλειά, έχετε πολλά περισσότερα να μάθετε από τους γύρω σας και πολλά περισσότερα να αποδείξετε στους γύρω σας (και στον εαυτό σας). Ο μόνος τρόπος για να γίνει αυτό, είναι δουλεύοντας περισσότερο από τους άλλους! Φυσικά είναι σημαντικό να υπάρχει ισορροπία μεταξύ εργασίας και προσωπικού χρόνου, αλλά η αρχή είναι η μόνη στιγμή που έχετε περιθώρια να μαθαίνετε, μετά απλά πρέπει να ξέρετε. Μη φοβηθείτε να δουλέψετε σκληρά για πολλές ώρες, θα επιβραβευτείτε σίγουρα.\nΔιαβάστε ακόμη: Καλή ψυχολογία το Α και Ω όταν ψάχνεις δουλειά\n4. Το αφεντικό δεν είναι η μαμά σας : Επαγγελματική αναγνώριση δεν γίνεται να επιτευχθεί χωρίς ευθύνη. Η νοοτροπία «κανείς δε μου είπε να το κάνω» μπορεί να λειτουργήσει στο σπίτι σας, όπου η μητέρα σας δίνει εντολές και εσείς ακολουθείτε μέχρι νεωτέρας.\nΣτον εργασιακό χώρο, πρέπει να έχετε όρεξη για δουλειά και προθυμία να πάτε ένα βήμα πιο πέρα. Δεν ενοούμε να πάρετε τα ηνία του project (εκτός και αν έχετε τις γνώσεις, οπότε φυσικά και να το κάνετε), αλλά μπορείτε να κανονίσετε συναντήσεις με την ομάδα για να συζητήσετε νέες ιδέες, να βάλετε πρόγραμμα και προθεσμίες παράδοσης ώστε να μη ξεφύγετε από το πρόγραμμά σας, να ρωτήσετε αν κάτι δε καταλάβατε πως πρέπει να γίνει. Γενικά, μην περιμένετε από κάποιον να σας πάρει από το χέρι, ζητήστε να σας αναθέσουν δουλειά.\n5. Αναλάβετε τις ευθύνες των λαθών σας: Αναπόφευκτα θα κάνετε λάθος όταν είστε στην αρχή της καριέρας σας, όποιος δε κάνει ποτέ λάθος σημαίνει πως δε παίρνει ρίσκα, άρα δεν ανακαλύπτει νέες πτυχές του εαυτού του. Όμως, πρέπει να μάθετε από τις λάθος επιλογές σας και για να το επιτύχετε αυτό θα πρέπει να κατανοήσετε ποιες είναι οι ευθύνες σας σε αυτά τα λάθη, να τις αποδεχτείτε, γιατί μέσω αυτών θα γίνετε καλύτεροι και σοφότεροι ώστε να πετύχετε τους στόχους σας.\n6. Μιλήστε, μη κουτσομπολεύετε: το «gossip» είναι ο καρκίνος οποιασδήποτε εταιρείας, οργάνωσης, παρέας, φιλίας. Αν έχετε προβλήματα με τη διοίκηση, την κουλτούρα, τη θέση σας, τις ευθύνες σας, τους συναδέλφους σας, πείτε το. Μην κάθεστε να κουτσομπολεύετε με τους συναδέλφους σας. Αν όντως πιστεύετε πως υπάρχει χώρος για βελτίωση, φροντίστε να δημιουργήσετε τον ιδανικό για εσάς χώρο εργασίας (προφανώς δεν εννοούμε να ζητήσετε να πηγαίνετε με σαγιονάρα στο γραφείο, αναφερόμαστε σε πιο ουσιώδη θέματα που επιρρεάζουν άμεσα την απόδοσή σας).\n7. Διαβάστε βιβλία: Διαλέξτε βιβλία (fiction ή οχι) και διαβάστε τα από την αρχή μέχρι το τέλος. Θα σας βοηθήσουν αν όχι άμεσα, έμμεσα να βρείτε απαντήσεις σε ερωτήσεις που μπορεί να μην είχατε, αλλά να δημιουργήθηκαν στην πορεία. Σας δίνει περισσότερα θέματα συζήτησης σε φιλικές και επαγγελματικές συναντήσεις και διευρύνει τις επαγγελματικές σας ιδέες προς κατευθύνσεις που δεν είχατε φανταστεί ως τώρα. Επίσης, διαβάστε εφημερίδες, όχι μόνο τοπικές, αλλά διεθνείς, ενημερωθείτε για το τι συμβαίνει γύρω σας μέσα από τα μάτια και αυτιά σοβαρών επαγγελματιών.\n8. Μην ξοδεύετε χρήματα άσκοπα και χωρίς μέτρο: Αν από την αρχή ξοδεύετε όσα έσοδα έχετε, πολύ πιθανό η εταιρεία σας να καταστραφεί. Απαράβατος κανόνας είναι πάντα να κρατάτε μέρος των εσόδων σας για επενδύσεις σε άλλες ιδέες που έχετε ή για δύσκολους καιρούς που μπορεί να έρθουν. Ανοίξτε τα μάτια σας, ζείτε μια τέτοια κατάσταση σήμερα, και πολύ πιθανό πολλοί από εσάς να ξεκινάτε την δική σας επιχείρηση επειδή η εταιρεία στην οποία δουλεύατε έκλεισε λόγω οικονομικών προβλημάτων. Πάρτε το λάθος των προηγούμενων γενεών και μετατρέψτε το σε προτέρημα δικό σας.\n9. Δημιουργήστε Όνομα στην αγορά που παραπέμπει σε θετικά σχόλια: Όσο θα γίνεστε πιο γνωστοί στον ευρύτερο εργασιακό χώρο σας, η φήμη που θα δημιουργήσετε θα σας ακολουθεί παντοτινά. Προσέξτε την γιατί όσο μπορεί η καλή φήμη να ανοίξει πόρτες, τόσο μπορεί η κακή να τις κλείσει, μια αρνητική εικόνα δύσκολα αλλάζει. Προσέξτε τι λέτε, πως το λέτε, γιατί το λέτε και μην ξεχνάτε, πως ακόμα και ο πιο άσχετος άνθρωπος στον κόσμο μπορεί στο μέλλον να σας φανεί χρήσιμος.\n(Διαβάστε περισσότερα tips της Δανάης Αντωνοπούλου για καριέρα και εργασία στο inspiringcareer.gr)\nΠώς οι επιχειρήσεις μπορούν να διατηρήσουν την εμπιστοσύνη που κέρδισαν κατά τη διάρκεια της πανδημίας\nBusiness Futures 2021: Τα «σήματα» επιχειρηματικής αλλαγής για την επιτυχή πλοήγηση των επιχειρήσεων στο μέλλον


PC NEA: Η ΗTC και η Under Armour ανακοίνωσαν την κυκλοφορία του UA HealthBox\nΗ ΗTC και η Under Armour ανακοίνωσαν την κυκλοφορία του UA HealthBox\nΗ ΗTC και η Under Armour ανακοίνωσαν την κυκλοφορία του UA HealthBox™, του πρώτου στον κόσμο έξυπνου συστήματος fitness, το οποίο μετρά, παρακολουθεί και διαχειρίζεται τις πιο σημαντικές παραμέτρους της υγείας και της φυσικής κατάστασης, όπως τον ύπνο, την εξάσκηση και τη διατροφή.\nΣχεδιασμένο και κατασκευασμένο από την HTC με τη σφραγίδα της UA Record™, το UA HealthBox περιλαμβάνει ένα fitness band, ένα καρδιοσυχνόμετρο και μια έξυπνη ζυγαριά, όλα τους συνδεδεμένα μόνιμα με την εφαρμογή της UA Record, παρέχοντας πληροφορίες που ενθαρρύνουν τους χρήστες να βελτιώνουν διαρκώς την υγεία και τη φυσική τους κατάσταση. Η νέα εφαρμογή UA Record είναι διαθέσιμη για λήψη από τα Google Play™ store και App Store.\nΣυνδυασμένη με ένα HTC smartphone ή άλλες συσκευές με Android ή iOS, η εφαρμογή UA Record λειτουργεί σαν πίνακας καταγραφής των καθημερινών δραστηριοτήτων που καθορίζουν τον τρόπο ζωής σου. Αξιοποιώντας ένα απλό στην εγκατάσταση και εύχρηστο σύστημα, το UA HealthBox καταρρίπτει τεχνολογικά εμπόδια και περιπλοκότητες στηριζόμενο στην ίδια φιλοσοφία με την οποία η HTC σχεδιάζει smartphones.\n«Το σύστημα αυτό περιέχει όλα όσα χρειάζεται ένας καταναλωτής για να διαχειρίζεται καλύτερα την υγεία και τη φυσική του κατάσταση», δήλωσε ο Wolfgang Muller, Εκτελεστικός Διευθυντής Συνδεδεμένων Προϊόντων της HTC. «Είτε είσαι αθλητής υψηλών επιδόσεων, είτε απλά αποφασισμένος να βελτιώσεις την υγεία σου, το UA HealthBox είναι το μοναδικό σύστημα που παρουσιάζει την πλήρη εικόνα, παρέχοντας τις πληροφορίες και τα ερεθίσματα που χρειάζεσαι για να πετύχεις τους στόχους σου».\nΤο UA BandTM έχει σχεδιαστεί για να φοριέται όλη μέρα, κάθε μέρα. Πρόκειται για ένα περικάρπιο που καταγράφει την καθημερινή δραστηριότητα στο σύνολό της, συμπεριλαμβάνοντας τα διαστήματα εξάσκησης και ύπνου, παρέχοντάς στο χρήστη τη δυνατότητα να θέτει έναν ημερήσιο στόχο και να παρακολουθεί άμεσα την εξέλιξή του. Το UA Band αξιοποιεί ένα ομοιογενές περίβλημα με μια οθόνη διακριτικά τοποθετημένη κάτω από την εξωτερική επικάλυψη που επιτρέπει στην τεχνολογία να περνά απαρατήρητη όταν δεν βρίσκεται σε χρήση. Λαμβάνοντας υπόψη τις ανάγκες των αθλητών, το περικάρπιο προσφέρει μια προηγμένη λειτουργία εκγύμνασης με μια οθόνη που παραμένει ανοιχτή σε όλη τη διάρκειά της άσκησης, καθώς επίσης και μια ένδειξη LED που, συνδυαζόμενη με τον μετρητή UA Heart Rate, εμφανίζει τη συχνότητα των καρδιακών παλμών. Το UA Band κυκλοφορεί σε μαύρο χρώμα με κόκκινη σαγρέ εσωτερική πλευρά για την απορρόφηση της υγρασίας.\nΤο UA Heart RateTM είναι ένα καρδιοσυχνόμετρο, εφοδιασμένο με μια πρωτοποριακή τεχνολογία micro snap που συντελεί ώστε να λειτουργεί ανεπαίσθητα στη διάρκεια της εξάσκησης. Ο ιμάντας θώρακα και ο αποσπώμενος αισθητήρας βοηθούν τους χρήστες να ελέγχουν την ένταση και να εξασκούνται εξυπνότερα και αποτελεσματικότερα. Tο UA Heart Rate δημιουργήθηκε επίσης για να προσφέρει έναν ακριβή υπολογισμό των θερμίδων που καταναλώνονται σε κάθε στιγμή. Συνδυασμένο με την εφαρμογή UA Record, το UA Heart Rate σε βοηθά να διαμορφώνεις τις προσωπικές σου ζώνες καρδιακής συχνότητας, ανάλογα με τη δραστηριότητα.\nΤο UA ScaleTM είναι μια ζυγαριά εξαιρετικού design, με εντυπωσιακή κυκλική σχεδίαση και ενεργοποιημένο Wi-Fi. Η ζυγαριά αξιοποιεί μια γυάλινη επιφάνεια με προηγμένη τεχνολογία αγώγιμης βαφής που παρέχει τη δυνατότητα ανάλυσης του βάρους και του ποσοστού λίπους του οργανισμού. Η διακριτική οθόνη LED διατηρεί την τεχνολογία απαρατήρητη πίσω από το γυαλί όταν βρίσκεται εκτός λειτουργίας. Η ζυγαριά μπορεί να υποστηρίξει έως και οκτώ χρήστες, ενώ συγχρονίζεται με την εφαρμογή UA Record για να μπορούν εκείνοι να διαπιστώνουν τις τάσεις του βάρους τους, σαν μέρος του συνολικού τους «πίνακα επιδόσεων». Το UA Scale κυκλοφορεί σε μαύρο χρώμα με μια κόκκινη σαγρέ εσωτερική πλευρά.\n«Για τους σύγχρονους καταναλωτές υπάρχουν αρκετές επιλογές καταγραφής της καθημερινής τους δραστηριότητας, ωστόσο καμία δεν μπορεί να συλλέγει και να παρουσιάζει πληροφορίες με πραγματικά ουσιαστικό τρόπο. Οι περισσότεροι από εμάς γνωρίζουμε περισσότερα για την υγεία του αυτοκινήτου μας, παρά για την υγεία του σώματός μας», δήλωσε ο Robin Thurston, Υπεύθυνος Ψηφιακού Σχεδιασμού της Under Armour, για να συμπληρώσει ότι «οι Under Armour και HTC αποφάσισαν να αλλάξουν το σκηνικό πηγαίνοντας πολύ πέρα από την απλή αυτοματοποίηση της καταγραφής δεδομένων. Το UA HealthBox προσφέρει εμπειρίες εξατομικευμένης υγείας και ευεξίας, ειδικά σχεδιασμένες ώστε να σε οδηγήσουν στην επίτευξη των στόχων σου».\nΧάρη στον μοναδικό αυτό τρόπο προσέγγισης, το UA HealthBox έρχεται να αποτελέσει αναπόσπαστο κομμάτι της καθημερινής ζωής των χρηστών του. Για το λόγο αυτό έχει δοθεί πρώτιστη σημασία στη σχεδίασή του, ώστε το UA HealthBox να πετύχει να συνενώσει το χαρτοφυλάκιο των προϊόντων με τη μοναδική εμπειρία της χρήσης τους.\n«Η πρωτοπορία στη σχεδίαση αποτελεί αδιαπραγμάτευτο συστατικό της κουλτούρας της HTC. Είναι στοιχείο του DNA μας και πραγματικά, η προσήλωσή μας στην παροχή σχεδίασης εξαιρετικής ποιότητας, τόσο εσωτερικά όσο και εξωτερικά, αγγίζει τα όρια της εμμονής» επισήμανε ο Muller, για να καταλήξει ότι «το UA HealthBox είναι υπέροχα σχεδιασμένο, με ιδιαίτερη σημασία στη λεπτομέρεια, αλλά και με σκοπό να παράσχει ένα ολοκληρωμένο ηλεκτρονικό σύστημα, εύκολο στη χρήση σε όλη τη διάρκεια κάθε μέρας. Αυτό είναι που το κάνει να ξεχωρίζει σε σύγκριση με οτιδήποτε άλλο κυκλοφορεί σήμερα στην αγορά».\nΑναρτήθηκε από PC NEA στις 6:46 π.μ.


Φοιτητές ΑΠΘ σε επιστολή τους: «Αρνούμαστε να προσερχόμαστε για μάθημα σε έναν χώρο όπου ανθίζει το εμπόριο ναρκωτικών, γεμάτο χρησιμοποιημένες σύριγγες» Κυβέρνηση: «Αν υπήρχε ρωμαλέο φοιτητικό κίνημα θα τα αντιμετώπιζε».\nΥπάρχουν δύο ειδών στελέχη ΣΥΡΙΖΑ, οι «μετανιωμένοι» και οι επαγγελματίες ψεύτες\nΚάποιες φορές ακούω ανθρώπους να μου λένε “καλά κι εσείς μην κατηγορείτε συνέχεια την κυβέρνηση, δεν είναι όλα τόσο καταστροφικά”. Είχα λοιπόν αυτή τη συζήτηση με έναν φίλο λογιστή ο οποίος μου ανέλυσε τι πληρώνει σήμερα ένας ελεύθερος επαγγελματίας. Παραθέτω το παράδειγμα για να γίνω συγκεκριμένος. Αυτοαπασχολούμενος 30 ετών που δουλεύει από τα 24 με…\nΟ νόμος Γαβρόγλου για την Παιδεία επαναφέρει το άσυλο στα πανεπιστήμια. Το ερώτημα που προκύπτει είναι τι ακριβώς θέλει να προστατέψει. Παρά την κατάργησή του, η κατάσταση στις σχολές σε όλη την Ελλάδα είναι εκτός ελέγχου. Αναφέρω ενδεικτικά, τέσσερα παραδείγματα. Στη Νομική της Αθήνας το κυλικείο είναι υπό κατάληψη τα τελευταία 2 χρόνια από συγκεκριμένους,…\nhttps://www.kyranakis.gr/wp-content/uploads/2017/06/19029631_754826768012256_1821680550607147972_n.png 800 800 Κωνσταντίνος Κυρανάκης Κωνσταντίνος Κυρανάκης https://secure.gravatar.com/avatar/16f167e9e7f7eab3da7a44523690e372?s=96&d=mm&r=g 8 Ιουνίου 2017 22 Ιουνίου 2017\nhttps://www.kyranakis.gr/wp-content/uploads/2017/06/kyranakis-konstantinos-vima.070.png 1200 630 Κωνσταντίνος Κυρανάκης Κωνσταντίνος Κυρανάκης https://secure.gravatar.com/avatar/16f167e9e7f7eab3da7a44523690e372?s=96&d=mm&r=g 5 Ιουνίου 2017 6 Ιουνίου 2017\n“Η ανανέωση δεν επιβάλλεται από κανέναν. Μόνο οι πολίτες με την ψήφο τους μπορούν να βάλουν νέα πρόσωπα στην πολιτική.”\nΣυζήτηση με Νότη Παπαδόπουλο και Μάκη Προβατά στον Βήμα FM 99.5 για μνημόνια, ανανέωση, survivor, brain gain και την αλλαγή νοοτροπίας Νότης Παπαδόπουλος: Γίνεται η κορυφαία συνεδρίαση των τελευταίων ετών στη Βουλή και ο κόσμος προτιμάει να δει Survivor. Γιατί πιστεύετε ο κόσμος γυρνάει την πλάτη του στην πολιτική; Νότης Παπαδόπουλος: Παρότι οι δημοσιογράφοι συνεχώς…\nhttps://www.kyranakis.gr/wp-content/themes/movedo/images/empty/thumbnail.jpg 150 150 Κωνσταντίνος Κυρανάκης Κωνσταντίνος Κυρανάκης https://secure.gravatar.com/avatar/16f167e9e7f7eab3da7a44523690e372?s=96&d=mm&r=g 1 Ιουνίου 2017 22 Ιουνίου 2017\n«Μπαίνω στην πολιτική γιατί θέλω να είμαι η φωνή όσων ζητούν την ανανέωση» αναφέρει στη συνέντευξή του στη «ΒτΚ» ο αναπληρωτής εκπρόσωπος Τύπου της Ν.Δ. Κώστας Κυρανάκης, που πρόσφατα ολοκλήρωσε τη δεύτερη θητεία του ως πρόεδρος της Νεολαίας του Ευρωπαϊκού Λαϊκού Κόμματος και δεν κρύβει ότι επόμενος στόχος του είναι να ζητήσει την εμπιστοσύνη και…


Με έδρα και γκολ στα προκριματικά\nBethome Bloggers Με έδρα και γκολ στα προκριματικά\nΚαλησπέρα σε όλους τους φίλους του Bethome.gr! Εδώ είμαστε και πάλι, με πολλές νέες και ανανεωμένες προτάσεις από την στήλη μας. Με τα προκριματικά του Champions League και του Europa League να ξεχωρίζουν από το πρόγραμμα, αυτή την εβδομάδα, εμείς θα ασχοληθούμε ξεκάθαρα με αυτά, σήμερα.\nΓια τον πρώτο προκριματικό γύρο του Europa League, διεξάγονται σήμερα 50 ματς, με τους επαναληπτικούς τους να είναι την ερχόμενη εβδομάδα. Από αυτά, εμείς επιλέξαμε τρία παιχνίδια για να ασχοληθούμε.\nΞεκινάμε λοιπόν τις προτάσεις μας, με την αναμέτρηση Φερεντσβάρος – Γιελγκάβα (19:45). Για έκτη διαδοχική χρονιά, οι Ούγγροι δηλώνουν το παρών σε μια ευρωπαϊκή διοργάνωση και μοναδικός στόχος τους είναι να βρεθούν και πάλι σε ομίλους, για πρώτη φορά μετά και το 2005. Δεν είναι η μεγάλη δύναμη του παρελθόντος, ωστόσο έχει ενισχυθεί αρκετά φέτος, ενώ ποντάρει και πάρα πολλά στην εντός έδρας παρουσία της. Από την άλλη πλευρά, η Γιελγκάβα προέρχεται από την καλύτερη χρονιά της ιστορίας της, έχοντας καταλάβει την δεύτερη θέση στο πρωτάθλημα, που είναι η πιο ψηλή που είχε ποτέ. Σε ευρωπαϊκό επίπεδο δεν έχει πετύχει κάτι το αξιόλογο, προσπαθεί ακόμη να φτιάξει το όνομά της. Να αποφύγει πιθανό νέο κάζο θέλει η Φερεντσβάρος, που θα παραταχθεί πιο προσεκτική σήμερα. Θα προσπαθήσει για κάτι το θετικό η Γιελγκάβα, η οποία όμως είναι το αουτσάιντερ του ζευγαριού. Επιλογή μας στο παιχνίδι αυτό, είναι το Over 2.5, σε απόδοση 1.75 στην Betshop.\nΣυνεχίζουμε με το παιχνίδι Μπεϊτάρ Ιερουσαλήμ – Βάασας Βουδαπέστης, και αυτό στις 19:45. Να κάνει πράξη ότι δεν κατάφερε πέρυσι, θα προσπαθήσει την φετινή χρονιά η Μπεϊτάρ Ιερουσαλήμ, στοχεύοντας σε είσοδο στους ομίλους, κάτι που της στέρησε η Σεντ Ετιέν. Ηττήθηκε στα δυο φιλικά παιχνίδια που έδωσε κατά την προετοιμασία της. Στηρίζεται πάρα πολύ στην έδρα της, ενώ στο ρόστερ της είναι ο γνώριμος μας Έρικ Σάμπο, καθώς και ο έμπειρος Γιόσι Μπεναγιούν, ο οποίος δεν έχει δικαίωμα συμμετοχής. Μετά από 13 χρόνιας, η Βάασας επιστρέφει σε μια ευρωπαϊκή διοργάνωση, με την τελευταία φορά να είναι στο Ιντερότο (2005). Την περασμένη σεζόν, έκανε την καλύτερη της πορεία, ούσα και τρίτη στο πρωτάθλημα. Σαφώς πιο έμπειρη ομάδα δείχνει η Μπεϊτάρ Ιερουσαλήμ, που ποντάρει στην έδρα της για να κάνει το πρώτο βήμα για την πρόκριση στην επόμενη φάση της διοργάνωσης. Επιστροφή στην Ευρώπη μετά από χρόνια για την Βάασας, οπότε και στις τάξεις της υπάρχει ενθουσιασμός, δύσκολα όμως θα φύγει με κάτι το θετικό από το σημερινό παιχνίδι. Επιλογή μας είναι ο Άσσος, σε απόδοση 1.76 στην Goalbet.\nΟλοκληρώνουμε τις σημερινές μας προτάσεις, με το παιχνίδι Βιντεοτόν – Μπαλζάν, το οποίο ανοίγει σέντρα στις 21:45. Σταθερή στις ευρωπαϊκές της υποχρεώσεις, η Βιντεοτόν βρίσκεται για ακόμη μια χρονιά στα προκριματικά του Γιουρόπα Λιγκ. Με νέο τεχνικό πλέον, στον πάγκο της, τον Σέρβο Μάρκο Νίκολιτς, από την Παρτιζάν, στοχεύει σε μια καλύτερη χρονιά. Επικράτησε και στα τέσσερα φιλικά παιχνίδια που έδωσε κατά την προετοιμασία της, έχοντας πολλούς ποιοτικούς παίκτες στο ρόστερ της. Από την καλύτερη χρονιά της ιστορίας της προέρχεται η Μπαλζάν, από την Μάλτα, τερματίζοντας δεύτερη στο πρωτάθλημα. Και αυτή με νέο προπονητή στον πάγκο της, τον Μάρκο Μίσοβιτς. Ηττήθηκε στο τελευταίο φιλικό της, κόντρα στην Ντομζάλε (2-0). Δεν τίθεται θέμα για το ποια από τις δυο ομάδες είναι το φαβορί για τη νίκη και την πρόκριση στον επόμενο γύρο. Πολύ δύσκολα θα καταφέρει να μείνει εκτός η Βιντεοτόν, η οποία θέλει να δείξει ένα καλό πρόσωπο με νέο τεχνικό στον πάγκο της. Τον διασυρμό θα προσπαθήσει να αποφύγει η Μπαλζάν, που έχει ένα εξαιρετικά δύσκολο έργο μπροστά της. Επιλογή μας είναι το Άσσος και Over 3.5, το οποίο και βρήκαμε σε απόδοση 2.30 στον Stoiximan.


Ηράκλειο: Τροχαίο με μοτοσικλετιστές- Ο ένας μεταφέρθηκε στο Ωνάσειο\nΠρώτη καταχώρηση: Κυριακή, 8 Ιουλίου 2012, 18:39\nΔύο επιβαίνοντες σε μοτοσικλέτα τραυματίστηκαν βαριά σε τροχαίο ατύχημα το οποίο συνέβει στην περιοχή της Αμμουδάρας του Δήμου Γαζίου, ενώ ο οδηγός της μοτοσικλέτας διεκομίσθη με αεροσκάφος της πολεμικής αεροπορίας C130 στην Αθήνα, προκειμένου να νοσηλευθεί στο Ωνάσειο καρδιοχειρουργικό κέντρο, καθώς υπέστη κάκωση στην αορτή.\nΤο τροχαίο συνέβη λίγο μετά τις 23.00, το βράδυ του Σαββάτου, όταν η μοτοσικλέτα που οδηγούσε 36χρονος με συνεπιβάτη έναν 45χρονο, εξετράπη της πορείας της και προσέκρουσε σε σταθμευμένο αυτοκίνητο, με αποτέλεσμα τον σοβαρό τραυματισμό τους.\nΚαι οι δύο δικομίσθηκαν στο ΠΑΓΝΗ, ενώ ειδικά ο 36χρονος χειρουργήθηκε για τις ορθοπεδικές κακώσεις. Όμως, οι γιατροί διαπίστωσαν πως είχε υποστεί και κάκωση στην αορτή, η οποία κρίθηκε πως έπρεπε να αντιμετωπιστεί ιατρικά στο εξιδεικευμένο καρδιοχειρουργικό κέντρο Ωνάσειο στην Αθήνα.\nΈτσι, οργανώθηκε η διακομιδή του στην Αθήνα, ενώ ο 45χρονος συνεπιβάτης της μοτοσικλέτας εξακολουθεί να νοσηλεύεται στο ΠΑΓΝΗ χωρίς να υπάρχει κίνδυνος για μεγαλύτερη επιβάρυνση της υγείας του.\nΤελευταία ενημέρωση: Κυριακή, 8 Ιουλίου 2012, 18:49


H κυβέρνηση της Τρίπολης επικύρωσε την στρατιωτική συμφωνία με την Τουρκία – TOURKIKANEA.GR\nH κυβέρνηση της Τρίπολης επικύρωσε την στρατιωτική συμφωνία με την Τουρκία\nΗ Λιβύη έθεσε σε εφαρμογή τη συμφωνία στρατιωτικής συνεργασίας με την Τουρκία\nΗ Κυβέρνηση Εθνικής Συμφιλίωσης της Λιβύης (GNA) έθεσε σε εφαρμογή τη συμφωνία στρατιωτικής συνεργασίας με την Τουρκία, όπως ανέφερε σε σημερινή της ανακοίνωση.\nΗ αναγνωρισμένη από τον ΟΗΕ Κυβέρνηση Εθνικής Συμφιλίωσης στη Λιβύη επικύρωσε τη συμφωνία ασφάλειας και στρατιωτικής συνεργασίας με την Τουρκία, όπως ανακοινώθηκε, σήμερα, Πέμπτη.\nΗ Κυβέρνηση Εθνικής Συμφιλίωσης (GNA) ανέφερε σε ανακοίνωσή της ότι το μνημόνιο κατανόησης με την Τουρκία επικυρώθηκε, δίχως όμως να δίνει περισσότερα πληροφορίες.\nΝωρίτερα, το δίκτυο Al Jazeera, επικαλούμενο πηγές από την κυβέρνηση της Τρίπολης, μετέδωσε ότι η Λιβύη «αποδέχεται» την πρόταση της Τουρκίας για στρατιωτική υποστήριξη.\nΗ συμφωνία Τουρκίας – Λιβύης στην οποία οι δύο χώρες κατέληξαν τον Νοέμβριο, περιλάμβανε δύο επιμέρους μνημόνια συνεργασίας: το ένα αφορά στη χάραξη θαλασσίων ζωνών στη Μεσόγειο, γεγονός που προκάλεσε την οργισμένη αντίδραση Ελλάδας, Κύπρου και Αιγύπτου. Το δεύτερο αφορά τη στρατιωτική συνεργασία των δύο χωρών.\nΜε την επικύρωση της συμφωνίας, ανοίγει ο δρόμος ώστε η κυβέρνηση της Λιβύης να ζητήσει τη στρατιωτική υποστήριξη της Άγκυρας.\nΤην Τετάρτη, ο Τούρκος πρόεδρος Ερντογάν είχε δηλώσει ότι η Άγκυρα θα βελτιώσει τη συνεργασία της με τη Λιβύη προσφέροντας στρατιωτική υποστήριξη στην Κυβέρνηση Εθνικής Συμφιλίωσης και υποστηρίζοντας κοινά βήματα στη Μεσόγειο.\nΤο Σάββατο, ο Τούρκος υπουργός Εξωτερικών, Μεβλούτ Τσαβούσογλου, είχε δηλώσει ότι μέχρι στιγμής η Λιβύη δεν είχε υποβάλει αίτημα για στρατιωτική στήριξη.\nΔΥΟ ΣΤΡΑΤΙΩΤΕΣ ΝΕΚΡΟΙ ΑΠΟ ΕΝΟΠΛΗ ΣΥΓΚΡΟΥΣΗ ΣΤΑ ΣΥΝΟΡΑ ΜΕ ΤΗ ΣΥΡΙΑ


Με λαμπρότητα εορτάστηκε η 25η Μαρτίου 1821 στο Δήμο Μονεμβασίας | monemvasianews.gr UA-49499200-1\nΜε λαμπρότητα εορτάστηκε η 25η Μαρτίου 1821 στο Δήμο Μονεμβασίας\nΜε την δέουσα λαμπρότητα, εορτάστηκε και φέτος στον Δήμο Μονεμβασίας, η εθνική επέτειος της 25ης Μαρτίου 1821.\nΣτην ιστορική Μονεμβασία, έδρα της Δημοτικής Ενότητας Μονεμβασίας, εψάλλη δοξολογία στο Μητροπολιτκό Ναό του Ελκομένου Χριστού και ακολούθησε η εκφώνηση του πανηγυρικού της ημέρας, από τη Φιλόλογο του Γυμνασίου Μονεμβασίας κα Αγγελική Οικονομοπούλου.\nΣτη συνέχεια, στη πλατεία του Ελκομένου Χριστού εψάλλη επιμνημόσυνη δέηση και έγινε κατάθεση στεφάνων, ενώ η τελετή έκλεισε με τον Εθνικό Ύμνο από τη Φιλαρμονική της Δημοτικής Ενότητας Μονεμβασίας.\nΑκολούθησε μαθητική παρέλαση και εν συνεχεία στη κεντρική πλατεία έγινε παρουσίαση παραδοσιακών χορών από τα χορευτικά τμήματα του Πολιτιστικού Συλλόγου Μονεμβασίας «Οι Ρίζες» και τον Πολιτιστικό Χορευτικό Σύλλογο Βιταλάδων Κέρκυρας.\nΣτους Μολάους, έδρα της Δημοτικής Ενότητας Μολάων, εψάλλη δοξολογία στο Καθεδρικό Ναό «Γεννήσεως του Χριστού» και εν συνεχεία, έγινε επιμνημόσυνη δέηση και κατάθεση στεφάνων στο Ηρώο Πεσόντων στο προαύλιο του Καθεδρικού Ναού. Τον πανηγυρικό της ημέρας εκφώνησε ο εκπαιδευτικός του ΕΠΑΛ κ. Ευάγγελος Μυλωνάκος. Ακολούθησε επιμνημόσυνη δέηση στο Ηρώο των Πεσόντων, κατάθεση στεφάνων, ενώ η Φιλαρμονική της Δημοτικής Ενότητας Μολάων, παιάνισε επετειακά εμβατήρια και η τελετή έκλεισε με τον Εθνικό Ύμνο.\nΤέλος έγινε παρέλαση μαθητών όλων των Σχολείων με τη συμμετοχή της Φιλαρμονικής, του Προοδευτικού Συλλόγου και του Μουσικοχορευτικού Συλλόγου «Οι Μύλοι».\nΠαρέστησαν μεταξύ άλλων ο Δήμαρχος Μονεμβασίας κ. Ηρακλής Τριχείλης, ο Πρόεδρος του Περιφερειακού Συμβουλίου κ. Ηλίας Στρατηγάκος, ο Αντιδημάρχος κ. Κωνσταντίνος Μαυρομιχάλης, ο Πρόεδρος της Δημοτικής Κοινότητας Μολάων κ. Ευθύμιος Κοντοσταθάκος, μέλη του Δημοτικού Συμβουλίου και της Δημοτικής Κοινότητας Μολάων, εκπρόσωποι του Αστυνομικού Τμήματος και της Πυροσβεστικής Υπηρεσίας και πλήθος κόσμου.\nΣτη Νεάπολη, έδρα της Δημοτικής Ενότητας Βοιών, εψάλλη δοξολογία στον Ιερό Ναό της Αγίας Τριάδος και εν συνεχεία, έγινε επιμνημόσυνη δέηση και κατάθεση στεφάνων στο χώρο του Ηρώου Πεσόντων.\nΑκολούθησε η εκφώνηση του πανηγυρικού της ημέρας από μαθήτρια του ΕΠΑΛ, ενώ η τελετή έκλεισε με τον Εθνικό Ύμνο από τη Φιλαρμονική της Δημοτικής Ενότητας Βοιών.\nΑκολούθησε παρέλαση μαθητών και τέλος, στο ξενοδοχείο «Limira mare», παρουσιάστηκαν παραδοσιακοί χοροί με μέριμνα του Πολιτιστικού Συλλόγου Βατίκων.\nΣτα Παπαδιάνικα, έδρα της Δημοτικής Ενότητας Ασωπού, εψάλλη δοξολογία στον Ιερό Ναό του Αγίου Δημητρίου, ενώ τον πανηγυρικό εκφώνησε η Γυμνασιάρχης Παπαδιανίκων κα Άννα Νικολαϊδου. Ακολούθησε επιμνημόσυνη δέηση στο χώρο του Μνημείου των Ηρώων και κατάθεση στεφάνων. Στη συνέχεια πραγματοποιήθηκε παρέλαση της μαθητιώσας νεολαίας, στην οποία συμμετείχε Τμήμα της Δημοτικής Φιλαρμονικής Βοιών, καθώς επίσης και τα χορευτικά τμήματα παραδοσιακών χορών του Πολιτιστικού και Αθλητικού Συλλόγου Παπαδιανίκων-Πλύτρας «Η Αρχαία Κυπαρισσία» και του Φιλοπρόοδου Συλλόγου Φοινικίου «Η ΑΓΙΑ ΤΡΙΑΣ».\nΣτη Ρειχέα, έδρα της Δημοτικής Ενότητας Ζάρακα, εψάλλη δοξολογία στον Ιερό Ναό της Ζωοδόχου Πηγής. Ακολούθησε επιμνημόσυνη δέηση και κατάθεση στεφάνων, παρέλαση μαθητών, η εκφώνηση του πανηγυρικού λόγου, ενώ η τελετή έκλεισε με τον Εθνικό Ύμνο.\nΦΩΤΟ: Δημήτρης Σιάχος, Κώστας Μαυρομιχάλης\nΦΩΤΟ: Δέσποινα Βαγγελόγλου – Παπούλη


Μάιος 2022 Διεθνείς τιμές και κόστος μεταφοράς εμπορευματοκιβωτίων\nΟι χάρτες και οι πίνακες που ακολουθούν παρουσιάζουν τις διεθνείς τιμές και το κόστος μεταφοράς εμπορευματοκιβωτίων του 2022 για μετακινήσεις με αφετηρία τις ΗΠΑ, το Ηνωμένο Βασίλειο, τον Καναδά και την Αυστραλία.\nΜπορείτε να μεταβείτε στην αντίστοιχη ενότητα χρησιμοποιώντας τους ακόλουθους συνδέσμους: ΗΠΑ, ΗΝΩΜΈΝΟ ΒΑΣΊΛΕΙΟ, Καναδάς, Αυστραλία, Εμπορευματοκιβώτια 20ft vs 40ft, LCL vs FCL, Χερσαίες εμπορευματικές μεταφορές, Θαλάσσια μεταφορά, Αεροπορικές μεταφορές, Φόρτωση & παράδοση, Άλλα έξοδα.\nΤιμές από τις Ηνωμένες Πολιτείες\nΤιμές από το Ηνωμένο Βασίλειο\nΤιμές από τον Καναδά\nΤιμές από την Αυστραλία\nΜέγεθος εμπορευματοκιβωτίου - 20ft vs 40ft\n20ft εμπορευματοκιβώτιο ναυτιλίας\nΕμπορευματοκιβώτιο μεταφοράς 40ft\nΛιγότερο φορτίο εμπορευματοκιβωτίων (LCL) έναντι πλήρους φορτίου εμπορευματοκιβωτίων (FCL)\nΤρόποι μεταφοράς: Χερσαία, θαλάσσια και εναέρια\nΧερσαία (φορτηγά & τρένα)\nΕπιλογές φόρτωσης & παράδοσης\nΆλλα διεθνή έξοδα μετακόμισης\nΟι καλύτερες διεθνείς προσφορές μεταφοράς εμπορευματοκιβωτίων με δωρεάν τιμές\nΚάντε κλικ εδώ για τον πλήρη κατάλογο των τιμών μεταφοράς εμπορευματοκιβωτίων από και προς τις Ηνωμένες Πολιτείες\nΚάντε κλικ εδώ για τον πλήρη κατάλογο των τιμών μεταφοράς εμπορευματοκιβωτίων από το Ηνωμένο Βασίλειο\nΑυστραλία (Σίδνεϊ) $3,034 $4,529\nΚάντε κλικ εδώ για τον πλήρη κατάλογο των τιμών μεταφοράς εμπορευματοκιβωτίων από τον Καναδά\nΚάντε κλικ εδώ για τον πλήρη κατάλογο των τιμών μεταφοράς εμπορευματοκιβωτίων από την Αυστραλία\nΣημείωση για τα δεδομένα: Οι τιμές που παρατίθενται ανωτέρω αποτελούν δείγμα των τιμών και του κόστους μεταφοράς φορτίου από λιμένα σε λιμένα με βάση τη θάλασσα από WorldFreightRates.com με βάση τα ταξίδια μεταξύ των λιμένων που αναφέρονται μόνο! Βασίζονται σε μετακινήσεις που περιλαμβάνουν $50,000 αξίας οικιακών αγαθών και ήταν ακριβείς από τις αρχές του 2019. Ωστόσο, δεδομένης της φύσης της διεθνούς ναυτιλίας, θα πρέπει να ζητήσετε προσφορά για πιο ακριβείς τιμές.\nΕπιπλέον, οι παραπάνω τιμές δεν περιλαμβάνουν το πλήρες κόστος των μετακινήσεων από πόρτα σε πόρτα. Δεδομένου ότι κάθε μετακίνηση είναι διαφορετική, ο μόνος τρόπος για να πάρετε μια ακριβή εκτίμηση κόστους για την κίνησή σας είναι να πάρετε ένα δωρεάν προσφορά μετακίνησης.\nΌταν συγκρίνετε τις τιμές για τη διεθνή μεταφορά εμπορευματοκιβωτίων και τη μετακίνηση, είναι σημαντικό να καταλάβετε τι χρειάζεστε και πώς αυτό επηρεάζει την τιμή που τελικά θα πληρώσετε.\nΤο πρώτο πράγμα που πρέπει να καταλάβετε είναι η διαφορά μεταξύ ενός διεθνούς μεταφορέα και ενός μεταφορέας εμπορευμάτων γνωστός και ως κοινός μεταφορέας που δεν δραστηριοποιείται με πλοία (NVOCC). Βασικά, ένας μεταφορέας μπορεί να οργανώσει την πλήρη μετακίνησή σας για εσάς, συμπεριλαμβανομένης της παραλαβής, της παράδοσης και της αποστολής.\nΜεταφορείς εμπορευμάτων και NVOCCμπορούν να παρέχουν πολύ παρόμοιες υπηρεσίες με αυτές ενός διεθνούς μεταφορέα, αλλά τείνουν να εργάζονται περισσότερο με εμπορικές μεταφορές εμπορευματοκιβωτίων για επιχειρήσεις, παρά με μεμονωμένες μετακινήσεις. Τούτου λεχθέντος, εάν στέλνετε ένα πλήρες φορτίο εμπορευματοκιβωτίων (βλ. παρακάτω), ίσως να θέλετε επίσης να εξετάσετε τις εταιρείες διαμεταφορών.\nΑκολουθούν άλλα βασικά πράγματα που πρέπει να κατανοήσετε:\nΣύγκριση μεγέθους διατροπικών εμπορευματοκιβωτίων ανά Kcida10 στο Wikimedia\nΥπάρχουν δύο τυποποιημένα μεγέθη εμπορευματοκιβωτίων διατροπικών μεταφορών που χρησιμοποιούνται σε όλο τον κόσμο, τα 20ft και 40ft (βλ. παραπάνω). Παραθέσαμε τιμές και για τα δύο μεγέθη παραπάνω για να σας δώσουμε μια ιδέα για το συγγενικό κόστος του καθενός.\nΆλλες συνήθεις παραλλαγές περιλαμβάνουν το εμπορευματοκιβώτιο 40ft high-cube και το εμπορευματοκιβώτιο 45ft high-cube, μαζί με τα ψυκτικά εμπορευματοκιβώτια και τα βυτιοφόρα για υγρά.\nΩστόσο, για σχεδόν όλες τις διεθνείς μετακινήσεις εμπορευματοκιβωτίων, θα χρειαστείτε πιθανότατα ένα εμπορευματοκιβώτιο 20ft ή 40ft. Ας ρίξουμε μια ματιά στα βασικά στατιστικά στοιχεία για κάθε τύπο:\nΚατάλληλο για: Μετακομίσεις 1-2 υπνοδωματίων ή ενός αυτοκινήτου με λίγα μόνο κουτιά.\nΜέγεθος (LxWxH): 19′ 10.5″ x 8′ 0″ x 8′ 6″ (6.1m x 2.4m x 2.6m)\nΣυνολικός εσωτερικός όγκος: 1,169 ft³ (33.1 m³)\nΚαθαρό φορτίο μεταφοράς: 61,289 lb (28,200 kg)\nΚατάλληλο για: Μετακινήσεις 3-5 υπνοδωματίων ή ένα αυτοκίνητο συν μια τυπική μετακίνηση δύο υπνοδωματίων\nΜέγεθος (LxWxH): 40′ 0″ x 8′ 0″ x 8′ 6″ (12.2m x 2.4m x 2.6m)\nΣυνολικός εσωτερικός όγκος: 2.385 ft³ (67,5 m³)\nΚαθαρό φορτίο μεταφοράς: 57,759 lb (26,600 kg)\nΣημείωση: Ενώ ένα εμπορευματοκιβώτιο μεταφοράς 40 ποδών μπορεί τυπικά να χωρέσει περίπου το διπλάσιο (σε όρους όγκου) από ένα εμπορευματοκιβώτιο 20 ποδών, στην πραγματικότητα μπορεί να μεταφέρει μικρότερο συνολικό βάρος φορτίου λόγω του βάρους του ίδιου του εμπορευματοκιβωτίου. Έτσι, εάν επιθυμείτε να να στείλω ένα αυτοκίνητο και ένα μεγάλο νοικοκυριό μπορεί να χρειαστείτε περισσότερα από 1 δοχεία.\nΈνας άλλος όρος που μπορεί να συναντήσετε είναι οι όροι LCL και FCL.\nΛιγότερο φορτίο εμπορευματοκιβωτίων (LCL): Πρόκειται για μετακινήσεις ή αποστολές που απαιτούν λιγότερο από ένα πλήρες εμπορευματοκιβώτιο (είτε 20ft είτε 40ft). Ωστόσο, οι περισσότερες εταιρείες επιβάλλουν έναν ελάχιστο όγκο αποστολής, μερικές φορές τόσο χαμηλό όσο 35,3 ft³ (1 m³). Αυτή μπορεί να είναι η πιο αποδοτική επιλογή για πολύ μικρές μετακινήσεις, αλλά συχνά μπορεί να αποδειχθεί φθηνότερο να πληρώσετε μόνο για ένα πλήρες εμπορευματοκιβώτιο.\nΠλήρες φορτίο εμπορευματοκιβωτίων (FCL): Αυτό αναφέρεται σε μετακινήσεις ή αποστολές όπου πληρώνετε για ένα ολόκληρο εμπορευματοκιβώτιο μεταφοράς. Αυτό σημαίνει ότι όλα τα εμπορεύματά σας αποστέλλονται μαζί ως ένα και σημαίνει ότι τα εμπορεύματα κανενός άλλου δεν αποστέλλονται στο δικό σας εμπορευματοκιβώτιο. Ναυτιλιακές εταιρείες γενικά προτιμούν όταν οι άνθρωποι πληρώνουν για FCL, καθώς καθιστά την εφοδιαστική και στα δύο άκρα πολύ απλούστερη.\nΥπάρχουν 3 τρόποι για τη διεθνή μεταφορά εμπορευμάτων: χερσαία, θαλάσσια και εναέρια. Όλες οι μετακινήσεις περιλαμβάνουν τουλάχιστον κάποια χερσαία μεταφορά και κάποιες μπορεί να περιλαμβάνουν και τις 3 μεθόδους. Ακολουθούν τα σημαντικά πράγματα που πρέπει να γνωρίζετε:\nΥπάρχουν δύο τύποι χερσαίων μεταφορών που χρησιμοποιούνται για τη μεταφορά εμπορευματοκιβωτίων: τα φορτηγά και τα τρένα (μέσω σιδηροδρόμων).\nΣχεδόν όλες οι μετακινήσεις περιλαμβάνουν φορτηγό. Οι εγχώριες και οι διεθνείς μετακινήσεις εντός της ίδιας ηπείρου είναι πιθανό να γίνονται εξ ολοκλήρου με φορτηγό και συνήθως από μία εταιρεία.\nΕνώ οι μετακινήσεις στο εξωτερικό μπορούν να οδηγήσουν σε συντονισμό μεταξύ των εταιρειών μεταφοράς φορτηγών. Κάθε εταιρεία μετακόμισης που επιλέγετε, θα πρέπει να καθιστά σαφές πώς κατανέμονται αυτά τα έξοδα και ποιος θα είναι υπεύθυνος για τι κατά τη διάρκεια της διαδικασίας μετακόμισης.\nΤαχύτητα: Τα φορτηγά μπορούν γενικά να κινούνται τόσο γρήγορα όσο επιτρέπουν οι οδικές συνθήκες.\nΚόστος: Μέτρια, αλλά είναι αναπόφευκτα.\nΠαραδείγματα κινήσεων: Εσωτερικές μετακινήσεις εντός της ίδιας πόλης ή χώρας, από τις Ηνωμένες Πολιτείες προς τον Καναδά ή το Μεξικό, από τον Καναδά προς τις Ηνωμένες Πολιτείες, από το Ηνωμένο Βασίλειο προς την ηπειρωτική Ευρώπη ή την Ιρλανδία (μέσω πλοίου) και μετακινήσεις μεταξύ χωρών της Ευρώπης.\nΗ χρήση της σιδηροδρομικής μεταφοράς για τη μετακίνηση εμπορευματοκιβωτίων είναι επίσης πολύ συνηθισμένη και μπορεί να είναι πολύ πιο αποδοτική από τη μεταφορά μέσω φορτηγού για μετακινήσεις μεγάλων αποστάσεων εντός μιας ηπείρου.\nΤαχύτητα: Εξαρτάται από την προέλευση και τον προορισμό, αλλά συνήθως είναι πιο αργά από τα φορτηγά.\nΚόστος: Για ορισμένα ταξίδια μπορεί να κοστίσει λιγότερο από τη χρήση φορτηγού.\nΠαραδείγματα κινήσεων: Μετακινήσεις μεταξύ των ανατολικών και δυτικών ακτών της Βόρειας Αμερικής, μετακινήσεις μεγάλων αποστάσεων μεταξύ Ανατολικής και Δυτικής Ευρώπης και ορισμένες εγχώριες μετακινήσεις εντός της Αυστραλίας.\nΗ θαλάσσια μεταφορά ή η αποστολή μέσω πλοίου μεταφοράς εμπορευματοκιβωτίων είναι μακράν ο φθηνότερος τρόπος για τη διεθνή διακίνηση αγαθών, αλλά και ο πιο αργός. Ωστόσο, αν μεταφέρετε αγαθά μεταξύ ηπείρων, συνήθως δεν έχετε άλλη επιλογή από το να τα στείλετε μέσω πλοίου μεταφοράς εμπορευματοκιβωτίων.\nΤαχύτητα: Αργά, ανάλογα με τις διαδρομές μπορεί να διαρκέσει από λίγες ημέρες έως αρκετές εβδομάδες.\nΚόστος: Δεδομένων των σχετικών αποστάσεων, πολύ χαμηλές\nΠαράδειγμα κινήσεων: Ηνωμένες Πολιτείες προς Αυστραλία, Ηνωμένο Βασίλειο προς Ηνωμένες Πολιτείες, Νότια Αφρική προς Καναδά, Νέα Ζηλανδία προς Αυστραλία.\nΗ αεροπορική μεταφορά χρησιμοποιείται σπάνια σε μετακινήσεις εμπορευματοκιβωτίων για πλήρη νοικοκυριά, λόγω του εξαιρετικά υψηλού κόστους. Η αεροπορική μεταφορά μπορεί εύκολα να κοστίσει 10 φορές περισσότερο από τη θαλάσσια μεταφορά. Επομένως, αν έχετε κάποια αντικείμενα που θέλετε να έχετε μαζί σας αμέσως μόλις φτάσετε στη νέα σας χώρα, θα πρέπει να τα στείλετε αεροπορικώς, αλλά είναι πολύ πιο αποδοτικό να στείλετε το μεγαλύτερο μέρος των αγαθών σας μέσω πλοίου.\nΤαχύτητα: Πολύ γρήγορα\nΚόστος: Πολύ υψηλή για μεγάλες μετακινήσεις, αλλά λογική αν στέλνει μόνο μερικά κουτιά.\nΠαράδειγμα κινήσεων: Οποιαδήποτε δύο πόλεις που έχουν αεροδρόμια.\nΈνας άλλος σημαντικός παράγοντας που επηρεάζει το κόστος είναι ο τρόπος με τον οποίο σκοπεύετε να φορτώσετε και να παραδώσετε το εμπορευματοκιβώτιό σας. Εάν σχεδιάζετε μια μετακίνηση FCL, μπορεί να έχετε έως και 3 επιλογές ανάλογα με τον μεταφορέα/μεταφορέα/ναυτιλιακό φορέα σας:\n1. Λιμένας προς λιμένα\nΑυτή είναι η πιο βασική επιλογή, και σε αυτήν βασίζονται οι τιμές στο επάνω μέρος της σελίδας. Βασικά, με τη ναυτιλία από λιμάνι σε λιμάνι είστε υπεύθυνοι για τη μεταφορά των εμπορευμάτων σας στο λιμάνι προέλευσης, το ναυτιλιακή εταιρεία τα στέλνει στο λιμάνι προορισμού και στη συνέχεια είστε υπεύθυνοι να τα μεταφέρετε στο νέο σας σπίτι.\nΕδώ η ναυτιλιακή εταιρεία παραδίδει ένα εμπορευματοκιβώτιο στο σπίτι σας και το γεμίζετε μόνοι σας. Ίσως μπορείτε να χρησιμοποιήσετε τοπικούς μεταφορείς και συσκευαστές που εργάζονται χωριστά από τη ναυτιλιακή εταιρεία για να σας βοηθήσουν.\nΟμοίως, αυτή μπορεί να είναι μια επιλογή στο άλλο άκρο της μετακόμισής σας, όπου η ναυτιλιακή εταιρεία απλώς αφήνει το εμπορευματοκιβώτιο στο νέο σας σπίτι και εσείς είστε υπεύθυνοι για την εκφόρτωσή του.\n3. Μετακινήσεις από πόρτα σε πόρτα\nΜακράν η πιο συνηθισμένη επιλογή για τους ανθρώπους που μετακομίζουν στο εξωτερικό είναι μια πλήρης υπηρεσία μετακόμισης από πόρτα σε πόρτα. Ανάλογα με τις επιλογές που επιλέγετε, ο μεταφορέας σας θα φροντίσει να παραδοθεί το εμπορευματοκιβώτιο στο σπίτι σας, να συσκευαστεί, να μεταφερθεί στο λιμάνι, να αποσταλεί, να μεταφερθεί στο νέο σας σπίτι και στη συνέχεια να αποσυσκευαστεί.\nΕάν δεν έχετε μεγάλη εμπειρία στη διεθνή μετακίνηση ή/και εάν μεταφέρετε φορτίο LCL, αυτή είναι η συνιστώμενη επιλογή.\nΠαραθέσαμε τις τιμές διεθνούς μεταφοράς εμπορευματοκιβωτίων παραπάνω, αλλά αυτές δεν είναι σε καμία περίπτωση οι μόνες δαπάνες που σχετίζονται με οποιαδήποτε διεθνή μετακίνηση. Κατά τη μετακίνηση μεταξύ χωρών μπορεί να αντιμετωπίσετε και κάποια από αυτά τα κόστη.\nΑσφάλιση: Αν σκοπεύετε να στείλετε ολόκληρο το σπίτι σας στο εξωτερικό (ή ακόμα και στη γωνία), είναι πολύ σημαντικό τα πάντα να είναι ασφαλισμένα. Βεβαιωθείτε λοιπόν ότι η ναυτιλιακή σας εταιρεία διαθέτει επαρκή θαλάσσια ασφάλιση. Αυτό θα σας δώσει τη σιγουριά ότι σε περίπτωση που κάτι καταστραφεί ή σπάσει κατά τη διάρκεια της μετακόμισής σας, δεν θα βρεθείτε εκτός τσέπης.\nΚόστος συσκευασίας: Πολλοί, αν όχι όλοι, διεθνείς εταιρείες μετακίνησης θα καταστήσουν απαίτηση να συσκευάσουν τα εμπορεύματά σας για εσάς. Αν και μπορεί να φαίνεται ότι αυτό είναι ένας τρόπος να προσθέσετε ένα επιπλέον κόστος, υπάρχουν σοβαροί λόγοι γι' αυτό. Πρώτον, συμβάλλει στην αποφυγή δόλιων ασφαλιστικών απαιτήσεων, οι οποίες ανεβάζουν το κόστος για όλους. Δεύτερον, μπορεί να είναι απαίτηση για φόρους και δασμούς (βλ. παρακάτω).\nΦόροι/δασμοί/τελωνειακές επιβαρύνσεις: Πριν από τη μεταφορά του σπιτιού σας στο εξωτερικό, συνιστάται ιδιαίτερα να κάνετε κάποια έρευνα σχετικά με το πώς η χώρα στην οποία μετακομίζετε αντιμετωπίζει τις διεθνείς μετακινήσεις. Ορισμένες επιβάλλουν φόρους ή/και δασμούς στην αξία των αγαθών που εισέρχονται στη χώρα. Είναι καλό να μάθετε πόσο πιθανό είναι να είναι αυτά, πριν μετακομίσετε, ώστε να μην βρεθείτε αντιμέτωποι με δυσάρεστες εκπλήξεις.\nΑποθήκευση: Επίσης, αν δεν σκοπεύετε να μετακομίσετε μόνιμα στο εξωτερικό, μπορεί να αξίζει να ελέγξετε πόσο κοστίζει η αποθήκευση στη χώρα σας. Αυτό μπορεί μερικές φορές να αποδειχθεί φθηνότερο από την αποστολή αγαθών στο εξωτερικό και στη συνέχεια πάλι πίσω, ειδικά εάν η χώρα σας επιβάλλει επίσης φόρους και δασμούς στα αγαθά που αποστέλλονται.\nΔεν υπάρχει λόγος να πληρώνετε δύο φορές για τα ίδια πράγματα.\nΜε το κόστος του πετρελαίου να πέφτει κατακόρυφα και την πληθώρα των πλοία μεταφοράς εμπορευματοκιβωτίων στην αγορά, τώρα είναι η κατάλληλη στιγμή για να κάνετε μια καλή συμφωνία για τη διεθνή μεταφορά εμπορευματοκιβωτίων. Ωστόσο, οι βασικοί κανόνες της οικονομίας εξακολουθούν να ισχύουν και θα πληρώσετε περισσότερα για μετακινήσεις μεγάλων αποστάσεων ή/και μετακινήσεις που περιλαμβάνουν λιγότερο πολυσύχναστες ναυτιλιακές διαδρομές.\nΣε κάθε περίπτωση, ο ευκολότερος τρόπος για να εξασφαλίσετε την καλύτερη δυνατή συμφωνία είναι να πάρετε μια δωρεάν προσφορά μετακίνησης. Η μετακίνησή σας είναι μοναδική και έτσι δεν υπάρχει πραγματικά κανένας τρόπος να σας δώσουμε μια πλήρως ακριβή εκτίμηση χωρίς να λάβουμε περισσότερες λεπτομέρειες από εσάς σχετικά με τη μετακίνησή σας.\nΕυτυχώς, το κάναμε εξαιρετικά απλό. Απλώς συμπληρώστε τη φόρμα στο επάνω μέρος αυτής της σελίδας με μερικά βασικά στοιχεία και θα ξεκινήσουμε να προσπαθούμε να σας βρούμε την καλύτερη δυνατή τιμή.


Surly Ogre | Bikepacking in Greece\nΙουλίου 19, 2012 by bikepackinggreece\nΤο θεριό μετά από μεγάλη αναμονή έφτασε…\nΤο ogre στήθηκε με τα παρακάτω περιφερειακά\nHeadset – Pro\nHandlebar – On-one Mary\nCrankset – Shimano Deore\nStep/Seatpost – Pro Koryak\nRims – Rigida Sputnik\nHubs – Shimano Deore 6-bolt disc\nTyres – Schwalbe Smart Sam 29×2.1\nSaddle – WTB Rocket V Comp\nFD – Shimano Deore\nRD – Shimano LX\nGear/Brake Levers – Shimano LX Dual Levers\nGrips – Ergons GP1\nΟι πρώτες εντυπώσεις είναι πολύ καλές. Το βάρος του βγήκε στα 13.6, τελείως φυσιολογικό αν σκεφτεί κανείς ότι είναι ΣΙΔΕΡΟ και όχι αλουμίνιο. Η πρώτη δοκιμή έγινε στην Πάρνηθα, ανάβαση απο τελεφερίκ προς Κυρά και επιστροφή. Στην ανηφόρα λοιπόν και ιδιαίτερα στα σαθρά το ξερό 29αρι δείχνει την υπεροχή του. Απλά καταπίνει τα πάντα. Έχεις απόλυτη αίσθηση του τεραίν και όσο κρατάς ένα σταθερό ρυθμό απλά προσπερνάει πάνω απο τα πάντα. Αν σταματήσεις το βάρος του γίνεται εμφανές μέχρι να αποκτήσεις πάλι την αρχική ταχύτητα αλλά όχι κάτι τρομερό συγκριτικά με ένα full suspension. Στην κατηφόρα η έλλειψη ανάρτησης προϋποθέτει διαφορετική προσέγγιση και σίγουρα ξενίζει στην αρχή. Η αναζήτηση καλύτερων γραμμών και περασμάτων, η στάση του σώματος αλλά και η χρήση των άκρων για απόσβεση είναι οι βασικές αλλαγές στην οδήγηση ξερού πιρουνιού και σίγουρα χρειάζεται χρόνος για προσαρμογή.\nΚατά τα άλλα το πλαίσιο είναι γεμάτο braze-ons για να φορτώσεις πάνω ολόκληρο το βιός σου. Τσάντες, σχάρες, σακίδια, παγουροθήκες παντού, τις βάσεις της salsa και ότι άλλο μπορείς να φανταστείς. Πρόκειται πραγματικά για expedition bike. Φαντασία και όρεξη να υπάρχει. Αρχικά φορέθηκαν πάνω τα χωμάτινα smart sam, αφού το παρθενικό του ταξίδι θα είναι καθαρά βουνίσιο. Στη συνέχεια και ανάλογα τα project που θα ακολουθήσουν θα δοκιμαστεί και με ενδιάμεσο λάστιχο ώστε να μπορεί να κινηθεί άνετα και στην άσφαλτο. Αναμείνατε στο ακουστικό σας λοιπόν για ένα αναλυτικό review από την πρώτη του διαδρομή.\nΤην Κυριακή το θεριό δοκιμάστηκε σε μια λίγο ποιο απαιτητική διαδρομή στο όρος Πατέρας http://connect.garmin.com/activity/201849753\nΗ διαδρομή ξεκινάει με ανηφόρα σε δρόμο σαθρό με πέτρες σε αρκετά σημεία. Το θεριό τσουλάει στην ανηφόρα χωρίς κανένα πρόβλημα υπερπηδώντας μικρά και μεσαία προβλήματα χωρίς ζόρι. Εδώ η έλλειψη ανάρτησης βοηθάει να μην χάνετε καθόλου δύναμη από το πεταλάρισμα. Εντύπωση πόσο άμεση είναι η κίνηση σε ορθοπέταλο. Το ποδήλατο πραγματικά εκτινάσεται παρά το βάρος του αφού δεν υπάρχει σχεδόν καμία απώλεια. Στις κατηφόρες εμπνέει ασφάλεια και δεν τρομάζει. Σε 2-3 σημεία με έντονη κλίση και μεγάλες φυτευτές πέτρες αναγκαστικά η ταχύτητα μειώνεται πολύ γιατί τα χέρια τρώνε γερό κοπάνημα. Τα λάστιχα είχαν 25psi και ήταν σχετικά άνετα. Μεγάλη διαφορά στην μέση με την αλλαγή της σέλας (έφυγε η wtb και μπήκε η θεά!!! Brooks Flyer) Καμία ενόχληση στην μέση και εννοείται καμία ενόχληση στον κώλο… Τα ελατήρια αν και θεόσκληρα φαίνεται ότι αποσβένουν αρκετούς κραδασμούς οι οποίοι διαφορετικά φτάνουν στην μέση/πλάτη. Μετά από 4 ώρες και 40 χιλιόμετρα δεν νοιώθω χειρότερα από ότι αν ήμουν με το rocky. Το συνεχόμενο κατηφορικό κουράζει βέβαια και μετά από λίγο τα χέρια μουδιάζουν και δεν έχεις καλή αίσθηση στα φρένα αλλά φαντάζομαι ότι είναι συνήθεια (ευκαιρία να κάνουμε και λίγα βάρη στα χέρια…)\nΟ μόνος προβληματισμός είναι ότι νοιώθω έναν απειροελάχιστο τζόγο στο πιρούνι και δεν ξέρω αν με τόσο κοπάνημα πέρα από τα χέρια μου έχουν πρόβλημα και τα ποτήρια του λαιμού. Θα το τσεκάρω και ίσως να κάνω μια επίσκεψη στο ποδηλατάδικο για έλεγχο. Και μερικές φωτό απο το θεριό με την καινούρια του σέλα.\nThis entry was posted in Εξοπλισμός,Ποδήλατα.


Ονειροκριτης Ιππασία | όνειρο Ιππασία | Ερμηνεία\nΟνειροκρίτης & Όραμα ΟΝΕΙΡΑ ΕΡΜΗΝΕΙΕΣ 2017 - ΑΛΦΑΒΗΤΙΚΟΣ ΟΝΕΙΡΟΚΡΙΤΗΣ\nΟνειροκριτης Ιππασία, όνειρο Ιππασία\nΓράφτηκε από Ονειροκρίτης\tΚατηγορία Ι\nΗ ιππασία στο όνειρο ερμηνεύεται ανάλογα με τις υπόλοιπες λεπτομέρειες.\nΑισθηματικά: Εάν ονειρευτείτε πως κάνετε ιππασία πάνω σε ένα όμορφο άσπρο άλογο να περιμένετε επιτυχία στον έρωτα. Αν το άλογο είναι μαύρο, η επιτυχής κατάληξη στη σχέση σας θα είναι δύσκολη έως αδύνατη.\nΥγεία: προσέξτε πολύ την υγεία σας. Η ιππασία στο όνειρο σημαίνει αρρώστια.\nΕπαγγελματικά: Εάν καλπάζετε πάνω σε κάποιο άλογο έχετε εξασφαλισμένη την επιτυχία, στην οποία όμως θα φτάσετε δύσκολα. Εάν ονειρευτείτε ιππόδρομο με πολλούς ιππείς θα κερδίσετε χρήματα από ύποπτες πηγές και ίσως πάθετε και ζημιά. Το ιππικό στο όνειρο σημαίνει επιτυχία επαγγελματική αν τα άλογα είναι άσπρα, ενώ σημαίνει αποτυχία, αν τα άλογα είναι μαύρα ή σκουρόχρωμα.\nΣελίδα 1Ιαματικό νερό έως Ιώδιο\nΟ Ονειροκριτης μας για κάθε όνειρο σας έχει την καλύτερη ερμηνεία.\nΒρίσκεστε εδώ: Αρχική Αλφαβητάρι Ονείρων Ι Ιππασία\nCopyright © 2019 Ονειροκρίτης και Όραμα. Με την επιφύλαξη παντός δικαιώματος.\nΟνειροκριτης Ιππασια, ονειρο Ιππασια


Έμπολι έναντι Λάτσιο δωρεάν ζωντανή μετάδοση και ροή βίντεο (2021/08/22) - AiScore Football LiveScore\nSerie A 2021/08/22 02:45:00\nΈμπολι vs Λάτσιο Ζωντανά αποτελέσματα\nτελευταία 5, Έμπολι Νίκες 0, Ισοπαλίες 0, Ήττες 5, Σκορ 0.4 και δέχτηκε 1.8 ανά παιχνίδι\nName: Έμπολι vs Λάτσιο\nΤο Έμπολι vs Λάτσιο ζωντανό σκορ (και η ζωντανή ροή βίντεο στο διαδίκτυο) ξεκινά στις 2021/08/22 στις 02:45:00 ώρα UTC σε Serie A. Εδώ στο Έμπολι vs Λάτσιο LiveScore μπορείτε να βρείτε όλα τα Έμπολι vs Λάτσιο προηγούμενα αποτελέσματα ταξινομημένα με τους αγώνες H2H.\nΤο AiScore LiveScore ποδοσφαίρου διατίθεται ως εφαρμογή iPhone και iPad, εφαρμογή Android στο Google Play και εφαρμογή Windows phone. Μπορείτε να μας βρείτε σε όλα τα καταστήματα σε διαφορετικές γλώσσες ως «AiScore». Εγκαταστήστε την εφαρμογή AiScore και ακολουθήστε Έμπολι vs Λάτσιο ζωντανά στο κινητό σας!\nΈμπολι vs Λάτσιο H2H


Η σκέψη μας αυτές τις τελευταίες μέρες βρίσκεται -για ακόμη μια φορά– κοντά σε όλους εκείνους τους συμπολίτες μας, που ψήφισαν ΣΥΡΙΖΑ για να καταργηθεί ο ΕΝΦΙΑ, μα και σ’ εκείνους, που ξαναψήφισαν ΣΥΡΙΖΑ με τη βεβαιότητα ότι τουλάχιστον δεν θα αυξηθεί ΕΝΦΙΑ και βλέπουν τώρα τον ήδη δυσβάσταχτο φόρο να εκτινάσσεται σε δυσθεώρητα ύψη (γιατί τα κουκιά δεν βγαίνουν, μα δεν το λέμε δυνατά μην και μας ακούσουν οι οχτροί μας).\nΚαι ασφαλώς σε όλους εμάς (ψηφίσαντες την τρέχουσα κυβέρνηση και μη), που διαπιστώνουμε για πολλοστή φορά πως ό,τι και να κάνουμε, όσα έξοδα κι αν συμμαζέψουμε κι όσο κι αν πιέσουμε την οροφή των εσόδων μας να πάει λίγο παραπάνω, ποτέ δεν θα είναι αρκετό. Κάθε φορά, που κάτι θα συμμαζεύουμε, θα φροντίζει η κυβέρνηση να απλώνει κάτι άλλο.\nΤιμή στον Τερζόπουλο\n«Γεμίζεις με αέρα το διάφραγμα, σαν μπαλόνι, πιέζεις χαμηλά τα νεφρά, τα γεννητικά όργανα και μετά εκπνοή, με έναν ήχο συριστικό από το στόμα». Είναι μια γνωστή άσκηση που κάποιοι από μας οι οποίοι αγαπούμε τον διεθνώς αναγνωρισμένο σκηνοθέτη Θόδωρο Τερζόπουλο, τη βιώσαμε σε όλα σχεδόν τα έργα του. Αν επαναλάβουμε, διαβεβαιώνει ο Ίδιος ο μεγάλος θεατράνθρωπος και λόγιος, 15 φορές, την ίδια άσκηση, μαζί με όλες εκείνες τις άλλες ασκήσεις που μας συστήνει, θα έχουμε ορατά οφέλη. Είναι μια μέθοδος αποκλειστικά δική του κι είναι η ενεργοποίηση του λόγου και του σώματος, γνωστή πλέον σε όλον τον κόσμο, όπου παίζονται τα έργα του. Εισπνοές, εκπνοές, θα βάλει τους θεατές να κάνουν και στους Δελφούς ο δημιουργός, στο μεγάλο ειδικό αφιέρωμα που του ετοιμάζει το Ευρωπαϊκό Πολιτιστικό Κέντρο Δελφών μαζί με το ίδρυμα Ωνάση τις πρώτες μέρες του Ιουλίου. Κι εμείς νιώθουμε ιδιαίτερη συγκίνηση, ως και τιμή που τον γνωρίσαμε και λέμε σήμερα, όπως εκείνος για τον Χάινερ Μίλερ, ότι υπήρξε ο δάσκαλός του. Και τις ασκήσεις του αν προσπαθήσουμε να επαναλάβουμε, σίγουρα θα αισθανθούμε την δύναμη της αισθητικής και της τέχνης του.\nΗ μυρωδιά του πεζοδρομίου\nΚαι μετά από όλα αυτά, μου λένε γιατί δεν ασχολούμαι στα σχόλιά μου με την ονομασία της Μακεδονίας των Σκοπίων! Νομίζω πως κόσμος βαρέθηκε να ακούει από το πρωί ως το βράδυ για πολιτικά και τελευταία περί Μακεδονίας. Και να λοιπόν που και το επόμενο σχόλιο δεν αφορά πολιτική. Πρωί-πρωί, λοιπόν, χθες μια από τις γυναίκες που όρισε ο δήμος να καθαρίζει με μια σκούπα τους δρόμους και τα πεζοδρόμια, βγήκε για την καθημερινή δουλειά της. Τι να πρωτομαζέψει η καημένη από τα άπειρα σκουπίδια που πετάμε στους δρόμους. Ήταν εκείνη η ώρα που βγήκε συγχρόνως κι η γειτόνισσα, να πάει στη δουλειά της κι έπιασε την κουβέντα μαζί της. Οπλαρχηγού Πουτέτση 15, κεντρικός δρόμος της πόλης, τι να πει κανείς. Και τότε η καθαρίστρια του δήμου της απαρίθμησε όλα όσα συλλέγει με τη σκούπα της… ων ουκ έστι αριθμός. Και καταλήγει πως εκείνο που δεν υποφέρει περισσότερο από όλα τα άλλα, είναι η μυρωδιά που εκπέμπεται από την άκρη του συγκεκριμένου πεζοδρομίου.\nΤην ώρα που ο Μπαρμαρούσης της ΧΑ -αυτός με την αμφίεση κλεφταρματωλού της επανάστασης του ‘21, που την υιοθέτησε σε κάποιες απόκριες και μετά του άρεσε γιατί του ‘παν πως του πάει- ζητά να πάρει ο στρατός την κατάσταση της χώρας στα χέρια του και να συλλάβει Παυλόπουλο και Τσίπρα, αναμένεται με αγωνία η ανακοίνωση της παραίτησης του Μεγάλου Πατριώτη, Πάνου Καμμένου, μιας και, όπως έχει δηλώσει στο μακρινό και στο πρόσφατο παρελθόν, το όνομα «Μακεδονία» για τα Σκόπια δεν θα το κάνει αποδεκτό. Βλέπετε, ο Πάνος έχει αποκτήσει αυτή την ευαισθησία, λόγω της μετάγγισης Αριστερής Ηθικής με δόση άδολου πατριωτισμού τα τελευταία χρόνια. Παράλληλα, ο Κωστάκης της Ραφήνας προτίθεται να μιλήσει για το θέμα των Σκοπίων με ολόκληρο το Έθνος να ριγεί από ανακούφιση περιμένοντας να ακούσει σοφά λόγια. Να δείτε που όλα αυτά θα συμβούν ταυτόχρονα. Να δείτε που όλα τα μπουμπούκια μαζί θα ανθίσουν. Εξάλλου, οι σχέσεις τους είναι συγγενικές.\nΑπό προσφυγή σε προσφυγή\nΑναβολή αναμένεται να πάρει η εκδίκαση της προσφυγής της περιφέρειας Ηπείρου για τα διόδια, που έχει προγραμματιστεί για την ερχόμενη Τρίτη, προκειμένου να εκδικαστεί μαζί με άλλες δύο στις 16 Οκτωβρίου, κάτι ιδιαίτερα… βολικό για την κυβέρνηση, που πρόλαβε πριν λίγους μήνες να υπογράψει ΦΕΚ χαρακτηρίζοντας το εθνικό δίκτυο ως «παράλληλο δίκτυο», προκειμένου, σύμφωνα με τον περιφερειάρχη Αλ. Καχριμάνη, να αποκρούσει τα επιχειρήματα της περιφέρειας.\nΩστόσο, όπως ανακοίνωσε ίδιος, στη χθεσινή συνεδρίαση του περιφερειακού συμβουλίου, η περιφέρεια πρόκειται να συνεχίσει τον δικαστικό αγώνα και μάλιστα θα προσβάλει και την πρόσφατη ΚΥΑ για την αύξηση των διοδίων, που υπέγραψαν οι υπουργοί κ.κ. Τσακαλώτος και Σπίρτζης.\nΗ επιλογή, πάντως, του κ. Σπίρτζη να «βαφτίσει» παράλληλο δίκτυο δρόμους, που πλέον δεν έχουν καμία σχέση με τμήματα της Εγνατίας, πρέπει να συνιστά παγκόσμια πρωτοτυπία. Σε όλο τον άλλο κόσμο, όπως και στους υπόλοιπους αυτοκινητοδρόμους της χώρας, το παράλληλο δίκτυο είναι δίπλα από τους κύριους οδικούς άξονες. Τι σχέση μπορεί να έχει η Βροσίνα και η Μηλιά με την Εγνατία πλέον; Την επόμενη φορά, που ο κ. Σπίρτζης βρεθεί στα Γιάννενα, καλό θα είναι να τον βάλει κάποιος σε ένα ΙΧ και να τον πάει να δει κατά που πέφτουν. Το κακό είναι πως και το ΣτΕ, στο οποίο θα προσφύγει η περιφέρεια, σε χαρτιά θα βασιστεί και δε θα μπει σε διαδικασία να εξετάσει τα πραγματικά δεδομένα.\nΩραία συζήτηση ανοίξαμε για το φυσικό αέριο. Αντί να ασχολούμαστε με το αν και πότε θα καταστεί δυνατόν να εκμεταλλευτούμε τα οφέλη του και στην περιοχή, μπήκαμε σε διαδικασία να συζητάμε αν είναι καλύτερο να μην έρθει υγροποιημένο ή αν είναι προτιμότερος να φτάσει από ξηράς και όχι διά θαλάσσης. «Μας χάριζαν γάιδαρο και τον κοιτάζαμε στα δόντια», λέει ο λαός, αν και στη συγκεκριμένη περίπτωση έχουμε καταλήξει να ασχολούμαστε με τα δόντια του γαϊδάρου, χωρίς να έχουμε καν τον γάιδαρο. Αλλού γι’ αλλού…


ΗΟΜΕ News Γιαννης Παπαμιχαηλ: Η συγκινητικη αναρτηση για την Αλικη Βουγιουκλακη ανημερα των γενεθλιων της\n21.07.2021 | 09:20\t by Αννα Καντζηλιερη, @kantz_ann\nΉταν 20 Ιουλίου του 1934, όταν η Αλίκη Βουγιουκλάκη, η μεγάλη σταρ του ελληνικού κινηματογράφου, ήρθε στη ζωή. 62 χρόνια μετά και συγκεκριμένα στις 23 Ιουλίου του 1996, η ίδια αφήνει την τελευταία πνοή της σε ιδιωτική κλινική, βυθίζοντας σε ανείπωτη θλίψη το πανελλήνιο.\nΧθες, συμπληρώθηκαν 87 χρόνια από τη γέννηση της και συγγενείς, φίλοι και πρώην συνεργάτες βρέθηκαν στο Α’ Νεκροταφείο Αθηνών, προκειμένου να παραστούν στο μνημόσυνο. Πολλά ήταν τα πρόσωπα που έδωσαν το παρών, καθώς μπορεί τα χρόνια να πέρασαν, όμως η Αλίκη Βουγιουκλάκη παραμένει αξέχαστη.\nΛίγες ώρες μετά το μνημόσυνο, ο Γιάννης Παπαμιχαήλ, ο μοναχογιός της Αλίκης Βουγιουκλάκη από τον γάμο της με τον Δημήτρη Παπαμιχαήλ, δημοσίευσε στον προσωπικό του λογαριασμό στο Instagram μια φωτογραφία μαζί με τη μητέρα του. Τότε, ο φωτογραφικός φακός τους είχε απαθανατίσει σε μία από τις βραδινές εξόδους τους.\n“20 Ιουλίου, η κόρη του καλοκαιριού γιορτάζει αιώνια στις καρδιές όλων μας”, σημείωσε χαρακτηριστικά ο Γιάννης Παπαμιχαήλ.\nΕτικέτες ΑΛΙΚΗ ΒΟΥΓΙΟΥΚΛΑΚΗ,ΓΙΑΝΝΗΣ ΠΑΠΑΜΙΧΑΗΛ


Τον εκσυγρχονισμό του ζητήματος ζητά ο Αντιπεριφερειάρχης\nΚαθυστέρηση στην διεκπεραίωση θεμάτων που αφορούν σε άδειες οδήγησης και άδειες κυκλοφορίας υπάρχει στις Υπηρεσίες Μεταφορών και Επικοινωνιών της ΠΕΧ, λόγω σοβαρής βλάβης, που ξεκίνησε από την Τετάρτη 30 Σεπτεμβρίου 2020, του on-line πληροφοριακού συστήματος καταχωρήσεων αδειών οδήγησης και αδειών κυκλοφορίας (G link) του Υπουργείου Υποδομών και Μεταφορών.\nΣε μήνυμά του ο Αντιπεριφερειάρχης Χαλκιδικής, Γιάννης Γιώργος τονίζει τα εξής: “Ζητούμε συγνώμη από το συναλλασσόμενο κοινό για την ταλαιπωρία, αλλά πρόκειται για ένα σοβαρό πρόβλημα που η λύση του δεν άπτεται των αρμοδιοτήτων μας. Το συγκεκριμένο πληροφοριακό σύστημα πρέπει επιτέλους να εκσυγχρονιστεί και να γίνει πιο αξιόπιστο έτσι ώστε να αποφεύγετε η ταλαιπωρία τόσο των συναλλασσόμενων πολιτών όσο και των αρμόδιων υπαλλήλων των Υπηρεσιών μας. Ευελπιστούμε να δοθεί άμεση και οριστική λύση έτσι ώστε να διασφαλιστεί η ταχύτερη εξυπηρέτηση των πολιτών”.\nΠερισσότερα σε αυτή την κατηγορία: « Τη στελέχωση του Κέντρου Υγείας Αγίου Νικολάου ζητά ο Απ. Πάνας Επιχείρηση καθαρισμού της περιοχής Μώλου στη Χανιώτη »


ΜΑΜΑ ΚΑΙ ΑΔΕΛΦΗ ΚΑΙ ΜΩΡΑΚΙ ΜΟΥ - Page 2 - Απασχόληση και Διαπαιδαγώγηση - Parents.org.gr\nΝομιζω οτι αναφερεσαι σε αυτα που ειπα εγω, αλλα εγω ειπα αυτα\nΠολλοι ψυχολογοι εξαλλου λενε οτι με την αγκαλια χτιζεται ισχυρη προσωπικοτητα χωρις ανασφαλειες στην ενηλικη ζωη\nΣιγουρα θα υπαρχει και αντιλογος... Δεν πρεπει ομως να αναφερθουν και οι δυο αποψεις?\nΤα παρκα, οι στρατες και ολα τα υπολοιπα ειναι για να εξυπηρετουν τους ενηλικες..\nΔεν πιστευω οτι εξυπηρετουν τα μωρα. Προτιμαει δηλ. το μωρο να ειναι στο παρκο ή τη στρατα?\n(Δεν επιτιθεμαι, ετσι? Συζητηση κανουμε, ΟΚ?)\nΕπισης, στη δικια μου περιπτωση δεν υπαρχει βοηθεια απο κανεναν. Ειμαστε μονο εγω κι ο αντρας μου. Αυτος λοιπον και σφουγγαρισε και ρουχα απλωσε και νταντεψε το μωρο. Με βοηθησε παρα πολυ και συνεχιζει να βοηθαει. Εχουμε φαει και delivery αρκετες φορες επειδη δεν προλαβαινα να μαγειρεψω, εχει μεινει και το σπιτι ασφουγγαριστο 4 μερες αλλα δε χαθηκε κι ο κοσμος. Και να σου πω κατι? Το ιδιο θα ξαναεκανα και παλι, δεν αλλαζω αυτα που εζησα με τπτ.\nΙσως να ακουγομαι απολυτη και ακραια αλλα δεν ειναι ετσι. Ειναι πολυ δυσκολο να φτιαχνεις μπεσαμελ με το μωρο στο σλινγκ, ειναι σπαστικο να εχει σκονη στο συνθετο ή τριχες στο πατωμα, ειναι ακομα πιο σπαστικο να μην μπορεις να κανεις μπανιο επειδη το μωρο κλαιει και δεν "μπορεις" να το αφησεις στο παρκο, αλλα με λιγη οργανωση και πολυ υπομονη ολα κατορθωνονται. Και πανω απο ολα ειναι θεμα προτεραιοτητων που βαζει ο καθενας.\nΚαι οπως ειπες κι εσυ : "η κάθε μαμά ξέρει καλύτερα απο τον καθένα τι να κάνει με το μωρό της"\nΦυσικά και πρέπει να υπάρχει αντίλογος και δεν πήρα το μήνυμά σου ως επίθεση. Κάθε άλλο. Απλά ίσως σε βρήκα λίγο απόλυτη σε αυτά που γράφεις. Και συμφωνώ πως είναι θέμα προτεραιτοτήτων. Όλες οι μαμάδες βάζουμε σε προτεραιτότητα τα μωράκια μας απλά άλλη πιστεύει πως το παιδί χρειάζεται ένα καθαρό σπίτι και μια μαμά να μπορεί να προχωρήσει χωρίς να φοράει ζώνη στη μέση κι άλλη πως το παιδί χρειάζεται μια ζεστή αγκαλιά όποτε τη ζητήσει. Σωστά μου φαίνονται και τα δύο γιατί ας μην ξεχνάμε πως όλα γίνονται απο την αγάπη μας στα παιδάκια μας.


ΑΛΜΥΡΙΔΑ - Mirsini Cooking\nΑυτό το ντελικάτο χορταράκι φύεται ακριβώς δίπλα στη θάλασσα και ποτίζετε με την αλμύρα και τους ανέμους ακριβώς όπως το κρίταμο και η κάπαρη. Ωστόσο δεν έχει ούτε την σπιρτάδα του κρίταμου, αλλά ούτε την πικάντικη επίγευση της κάπαρης .\nΗ αλμυρίδα, έχει πολύ λεπτά «χυμώδη» φύλλα και πολύκλαδους βλαστούς και οφείλει την ιδιαίτερη νοστιμιά της στην αλμύρα της θάλασσας, από όπου άλλωστε πήρε και το όνομά της.\nΤο φυτό αυτό ανήκει στην οικογένεια medicago, όπου συνυπάρχουν 42 διαφορετικά γηγενή είδη της Ευρώπης, της Ασίας και της Β. Αφρικής. Στην ελληνική χλωρίδα συναντώνται 24 είδη της οικογένειας αυτής, εκ των οποίων το πιο γνωστό είναι το βρώσιμο φυτό medicagomarina. Ευδοκιμεί στο θερμό και ξηρό μεσογειακό κλίμα. Για να αντεπεξέλθει στις υψηλές τιμές άλατος στο έδαφος, αποθηκεύει στις ρίζες της μέχρι και 17% αλάτι.\nΟι μικροί πυκνοί θάμνοι του φύονται κυρίως σε αμμώδεις παραλίες της Αττικής, της Εύβοιας και των Ιονίων νήσων, αν και τα τελευταία χρόνια καλλιεργούνται συστηματικά στην Πελοπόννησο.\nΟι αλμύρες περιέχουν μικρές συγκεντρώσεις βιταμινών C και Ε ενώ οι άγριες που φυτρώνουν κοντά στη θάλασσα είναι πλούσιες σε ιώδιο και μεταλλικά στοιχεία.\nΘα τα βρείτε στις λαϊκές αγορές, συχνά και στα μεγάλα σούπερ μάρκετ, από το Μάιο έως και τα μέσα Ιουλίου, και θα τα συναντήσετε με το όνομα αλμύρα, αλμυρίδα, αλμυρούσα.\nΣΤΟ ΠΙΑΤΟ ΜΑΣ\nΈχουν ιδιαίτερα ευχάριστη, ελαφρώς πικάντικη γεύση και ο ιδανικότερος τρόπος που μπορείτε να τα απολαύσετε είναι βραστά με ελαιόλαδο και ένα ήπιο ξίδι ή μερικές σταγόνες λεμόνι.\nΣτέκεται μια χαρά και μάλιστα σε συνπροταγωνιστικό ρόλο με τα θαλασσινά και τα όστρακα. Η εκλεπτυσμένη γεύση του και η τρυφερή υφή των φύλλων του ταιριάζει πολύ με ζυμαρικά. Δοκιμάστε το και σαν τουρσί με μια ανάλαφρη οξάλμη για να χαρείτε και τον χειμώνα το χόρτο με την θαλασσινή αύρα.\nΣΠΑΓΓΕΤΙ ΜΕ ΑΛΜΥΡΙΔΑ ΚΑΙ ΘΑΛΑΣΣΙΝΑ


Ilia Leya: Η Ελληνίδα “Κιμ Καρντάσιαν” αποκάλυψε ότι γεννήθηκε αγόρι! (ΒΙΝΤΕΟ) – 12vima\nIlia Leya: Η Ελληνίδα “Κιμ Καρντάσιαν” αποκάλυψε ότι γεννήθηκε αγόρι! (ΒΙΝΤΕΟ)\n20 Ιανουαρίου 2020 01:57\nIlia Leya: «Είμαι διεμφυλική, είμαι ένα κορίτσι τρανς, που σημαίνει ότι γεννήθηκα αγόρι, γι’ αυτούς που δεν γνωρίζουν τι σημαίνει ο όρος», ανέφερε μεταξύ άλλων στην εξομολόγησή της.\nIlia Leya: Η Ελληνίδα «Κιμ Καρντάσιαν», όπου έχει στο κανάλι της στο Youtube 61 χιλιάδες συνδρομητές και αμέτρητους ακόλουθους στο Instagram, Ίλια Παπαδοπούλου, συστήθηκε στο ευρύ κοινό μέσα από την εκπομπή του Γρηγόρη Αρναούτογλου, «The 2night show», ως Ilia Leya, πριν από περίπου ένα χρόνο. Το μεσημέρι του Σαββάτου, η εκπομπή της Τατιάνας Στεφανίδου «Μαζί σου το Σαββατοκύριακο» μας παρουσίασε τη ζωή της, όπως η ίδια την εξιστορεί μέσα από τα social media.\nΤο μοντέλο λίγο πριν εκπνεύσει το 2019 έκανε μια μεγάλη αποκάλυψη μέσα από το κανάλι της στο youtube αποκαλύπτοντας ότι γεννήθηκε αγόρι: «Είμαι διεμφυλική, είμαι ένα κορίτσι τρανς, που σημαίνει ότι γεννήθηκα αγόρι, γι’ αυτούς που δεν γνωρίζουν τι σημαίνει ο όρος», ανέφερε μεταξύ άλλων στην εξομολόγησή της. Η Ilia Leya είχε επιλέξει να κάνει σχέσεις με άνδρες, να βγαίνει ραντεβού μαζί τους, χωρίς βέβαια να τους αποκαλύπτει το μεγάλο μυστικό της λόγω της ανασφάλειας της. Το ίδιο συνέβαινε και στις επαγγελματικές σχέσεις της, αφού οι μάνατζερ της την συμβούλευαν να μην αποκαλύπτει την πραγματική της ταυτότητα, ώστε να μη χάνει δουλειές. Μπορεί να σπούδασε φωτογραφία, όμως το modeling είναι το επάγγελμα που τελικά την κέρδισε.\nΠλέον, η ίδια δηλώνει influencer στο Instagram και το Youtube, δηλαδή προωθεί προϊόντα μέσα από τον διαδικτυακό χώρο της στους ανθρώπους που την ακολουθούν. Το μοντέλο και influencer κατά καιρούς ανεβάζει βίντεο κυρίως με μακιγιάζ αλλά αυτά που έχουν τα περισσότερα views αφορούν τις πλαστικές επεμβάσεις της. Το πρώτο που ανέβασε στο κανάλι της ήταν για την ρινοπλαστική της και μάλιστα είχε 517 χιλιάδες προβολές! Στη συνέχεια ακολούθησε η πλαστική στήθους αλλά και η λιποαναρρόφηση…\nΤο βίντεο με τις αποκαλύψεις της:\nΤρέλα με τη Δώρα της… NOVA – Η εντυπωσιακή δημοσιογράφος σε φοβερές πόζες (ΦΩΤΟ)


Ο Αντιγραφέας: ΜΑΡΤΥΡΙΕΣ ΓΙΑ ΤΟΝ ΑΛΕΞΑΝΔΡΟ ΠΑΠΑΔΙΑΜΑΝΤΗ\nΟ Αλέξ. Παπαδιαμάντης με τον Γιάν. Βλαχογιάννη (Αθήνα 1908)\nΟ Αλέξανδρος Παπαδιαμάντης σύχναζε στο μπακάλικο του Καχριμάνη στην οδό Σαρρή, κοντά στου Ψυρή. Εκεί έτρωγε, εκεί έπινε, εκεί συναντούσε τους φίλους του, και όποτε είχε έμπνευση, αποτραβιόταν στο βάθος κι έγραφε κάποιο διήγημα. Ο ιδιοκτήτης του μπακάλικου, ο κυρ-Δημήτρης ο Καχριμάνης τον σεβόταν και του έκανε πίστωση, ενώ του είχε πάντα φυλαγμένο φαγητό εκτός από Τετάρτες και Παρασκευές που ο Παπαδιαμάντης νήστευε και του έφερναν λαδερό φαγητό από το γειτονικό μαγειρείο του μπαρμπα-Γιώργη.\nΣυχνά ο Παπαδιαμάντης καλούσε και τον εξάδελφό του Αλέξ. Μωραϊτίδη για να φάνε μαζί. Το μπακάλικό του Καχριμάνη το προτιμούσε γιατί διέθετε πολύ καλό κρασί. Καθόταν ώρες αμίλητος και παρατηρούσε τον κόσμο που έμπαινε για να ψωνίση.\nΕίκοσι ολόκληρα χρόνια σύχναζε σ αὐτὸ το μαγαζί και αρκετά απ τὰ διηγήματά του τα εμπνεύστηκε από εμπειρίες που έζησε εκεί.\nΓεωργίου Βαλέτα : Άπαντα Παπαδιαμάντη, εκδόσεις Γιοβάνη...\nΟ Γιώργος Σεφέρης θυμάται μία επίσκεψή του στη Σκιάθο, το 1930:\nΣπίτι του Παπαδιαμάντη. Η γρια αδερφή του έκλαιγε καθώς μας μιλούσε γι αὐτόν. Λιγνή, ψηλή, μελαχρινή, βυζαντινή ράτσα. Το σπιτάκι καθαρό και ασπρισμένο, μία μεγαλωμένη φωτογραφία του Παπαδιαμάντη κρεμασμένη στον τοίχο στην κάμαρα όπου πέθανε.\nΑπό το παράθυρο ως το μικρό σκιαθίτικο τζάμι, ένα στρώμα κατάχαμα σκεπασμένο μ ἕνα κιλίμι. Εκεί πάνω ξεψύχησε (2 Ιανουαρίου), αφού ζήτησε να τον σηκώσουν και να τον καθίσουν κοντά στη φωτιά.\nΤο μόνο βιβλίο του που είδα πάνω στο μικρό τραπέζι, μία φτηνή αγγλική έκδοση (Omnibus) του Σαίξπηρ.\nΓεωργίου Σεφέρη : “Μέρες Α’”, εκδόσεις Ίκαρος\nΗ παρακάτω συνομιλία του Παπαδιαμάντη με τον Π. Νιρβάνα έγινε τον καιρό που ο Παπαδιαμάντης δούλευε μέχρι αργά το βράδυ ως μεταφραστής στην εφημερίδα Ακρόπολη (1892). Τα χρήματα που έπαιρνε ήταν αρκετά μα δούλευε ατελείωτες ώρες συχνά μέχρι τα μεσάνυχτα μεταφράζοντας κείμενα από γαλλικές και αγγλικές εφημερίδες, χωρίς διακοπή, ούτε τις Κυριακές. Σπάνια ο Γαβριηλίδης τον άφηνε να φύγει νωρίτερα, μόνο όταν αργούσε το ευρωπαϊκό ταχυδρομείο η υπήρχαν πολλές ελληνικές ειδήσεις.\n- Για που τόσο βιαστικός; τον ρώτησε.\n- Άφησέ με, του απάντησε ο Παπαδιαμάντης. Τρέχω να προφτάσω τον ήλιο. Έχω ένα μήνα να τον δω και τρέχω να τον προφτάσω πριν βασιλέψει.\nΣτις εφημερίδες δούλευε κυρίως ως μεταφραστής. Πάνω σ αὐτὴ τη δουλειά είχε ένα καταχθόνιο μυστικό: Έκανε ακατανόητα στη μετάφραση τα βλάσφημα κηρύγματα των σοφών!\n«Καταχθόνιο μυστικό ενός χριστιανού και αμαρτία ενός αγίου», σημείωσε ο Παύλος Νιρβάνας.\nΌταν πρωτοπήγε να δουλέψει στο «Άστυ», ο Κακλαμάνος με κάποια δειλία και επιφύλαξη του μίλησε και για την αμοιβή:\n- Ο μισθός σας θα είναι 150 δραχμές, είπε.\n- Μήπως είναι λίγα; ρώτησε δειλά ο Κακλαμάνος, έτοιμος να αυξήσει το ποσό.\n- Πολλές είναι 150! αποκρίθηκε ο «κοσμοκαλόγερος». Με φθάνουν 100.\nΚι έφυγε βιαστικός και ντροπαλός χωρίς να προσθέσει λέξη.\nΟ Παύλος Νιρβάνας διηγείται πως έπεισε τον Αλέξανδρο Παπαδιαμάντη να φωτογραφηθεί:\nΕίχα διηγηθεί άλλοτε την ανησυχία του αυτή, όταν πήγα, κλέφτικα, με χίλιες προφάσεις, να τον φωτογραφίσω απάνω στο καφενεδάκι της Δεξαμενής. Δεν υπήρχε ως τότε φωτογραφία του Παπαδιαμάντη. Και συλλογιζόμουν ότι απ’ τη μια μέρα στην άλλη μπορούσε να πεθάνει ο μεγάλος Σκιαθίτης, και μαζί του να σβήσει για πάντα η οσία μορφή του. Και πότε αυτό; Σε μια εποχή που δεν υπάρχει ασημότητα που να μην έχει λάβει τις τιμές του φωτογραφικού φακού. Και πως θα μπορούσε να δικαιολογηθεί μια τέτοια παράλειψη της γενεάς μας σ’ εκείνους που θα ‘ρθουν κατόπι μας να συνεχίσουν το θαυμασμό μας για τον απαράμιλλο λυρικό ψυχογράφο των καλών και των ταπεινών και τον αγνότατο ποιητή των νησιώτικων γιαλών; Αλλά ο αγνός αυτός χριστιανός, με την ψυχή του αναχωρητή, δεν εννοούσε, με κανένα τρόπο, να επιτρέψει στον εαυτό του μια τέτοια ειδωλολατρική ματαιότητα. ”Ου ποιήσεις σεαυτώ είδωλον, ουδέ παντός ομοίωμα” ήταν η άρνησή του και η απολογία του. Αποφάσισα όμως να πάρω την αμαρτία του στο λαιμό μου. Ο Θεός και η μακαρία ψυχή του ας μου συχωρέσουν το κρίμα μου. Ένας από τους ωραιότερους τίτλους που αναγνωρίζω στη ζωή μου, είναι ότι παρέδωσα στους μεταγενέστερους τη μορφή του Παπαδιαμάντη.\nΜε τι δόλια και αμαρτωλά μέσα επραγματοποίησα τον άθλο μου αυτό, το διηγήθηκα, όπως είπα, αλλού. Εκείνο που μου θυμίζουν ζωηρότερα τώρα οι ευλαβητικές γιορτές της Σκιάθου, είναι η ανησυχία του για τη στιγμή που τον αποτράβηξα ως την προσήλια γωνίτσα του μικρού καφενείου, για να ποζάρει μπροστά στο φακό μου. Να “ποζάρει” είναι ένας λεχτικός τρόπος. Είχε πάρει μόνος του τη φυσική του στάση απάνω σε μια πρόστυχη καρέκλα, με τα χέρια σταυρωμένα στο στήθος, με το κεφάλι σκυφτό, με τα μάτια χαμηλωμένα, στάση βυζαντινού αγίου, σαν ξεσηκωμένη από κάποιο καπνισμένο παλιό τέμπλο ερημοκλησιού του νησιού του. Αυτή δεν ήταν στάση, για μια πεζή φωτογραφία. Ήταν μια καλλιτεχνική σύνθεση, και θα μπορούσε να είναι ένα έργο του Πανσελήνου η του Θεοτοκοπούλου. Αμφιβάλλω αν φωτογραφικός φακός έλαβε ποτέ μια τέτοια ευτυχία.\n- Nous excitons la curiosité du public.\nΑκούσατε; Ερεθίζαμε την περιέργεια του… Κοινού! Ποιού Κοινού; Δεν ήταν εκεί κοντά μας παρά ένα κοιμισμένο γκαρσόνι του καφενείου, ένας γεροντάκος που λιαζότανε στην άλλη γωνιά του μαγαζιού, και δυο λουστράκια που παίζανε παράμερα. Αυτό ήταν το Κοινό, που ανησυχούσε τον Παπαδιαμάντη η “περιέργειά” του. Και αυτή ήταν η διαπόμπευσή του, που βιαζότανε να της δώσει ένα τέλος.\n- Η φιλία ενίκησε το ζορμπαλίκι… μου είπε - αντιγράφω τα ίδια του τα λόγια - στο τέλος του μαρτυρίου του.\nΜήπως δεν ήταν στ’ αλήθεια, μια πραγματική θυσία που είχε κάνει στη φιλία μου; Μια θυσία της αγιότητάς του στην ειδωλολατρική ματαιότητα των εγκοσμίων.\nΠΑΥΛΟΣ ΝΙΡΒΑΝΑΣ, περιοδικό ΝΕΑ ΕΣΤΙΑ, τ. 163, 1/10/1933\nΕίχα γνωριμία καί φιλία με τον αείμνηστο Παπαδιαμάντη. Τον γνώρισα στο εκκλησάκι του Προφήτου Ελισαίου, ένα Σάββατο απόγευμα. Δεν έλειψα ποτέ από κοντά του, έψαλλα δίπλα του ως βοηθός του. Από αυτόν έμαθα να ψάλλω συνετά και με ευλάβεια, με κατάνυξη, φόβο Θεού και τρόμο. Πριν τον γνωρίσω έψελνα με υπερηφάνεια, δυνατά, για να ευχαριστούνται οι εκκλησιαζόμενοι και για να με επαινούν στη συνέχεια. Από τον Παπαδιαμάντη έμαθα να ψάλλω ταπεινά και με συναίσθηση. Όταν έψελνε ήταν σαν να βρισκόταν μπροστά στο φοβερό βήμα της δευτέρας παρουσίας του Χριστού. Ο Παπαδιαμάντης αγαπούσε το Θεό, αγρυπνούσε πρόθυμα, έψελνε, υμνούσε, ευλογούσε το Θεό χαρμόσυνα. Ήταν ακτήμων όπως οι Άγιοι Απόστολοι. Μισούσε τον πλούτο, ως επιβλαβή και μάταιο. Θα μπορούσε να γίνει βαθύπλουτος, αλλά προτίμησε να μένει πάμπτωχος. Ό,τι του έδιναν για τον κόπο του το μοίραζε στους φτωχούς αδελφούς. Πολλές φορές έμενε χωρίς χρήματα. Δεύτερη ενδυμασία δεν είχε. Όταν οι φίλοι, του πρόσφεραν καινούργια ρούχα, δεν τα δεχόταν. Εγύρισα όλα τα μοναστήρια της Ελλάδας, του Αγίου Όρους, της Παλαιστίνης, του Σινά. Ακτήμονες σαν τον Παπαδιαμάντη, βρήκα πολύ λίγους».\nαπό το μακαριστό γέροντα Φιλόθεο της Πάρου\n«… Αλησμόνητες παρέμειναν οι αγρυπνίες του ιερέως Νικολάου Πλανά (1851-1932), τις οποίες τελούσε στο ναό του Αγίου Ελισσαίου Αθηνών. Αναφέρονται και μαρτυρίες παιδιών, ότι τον έβλεπαν κατά την διάρκεια της Θείας Λειτουργίας μεταρσιωμένο να στέκεται υπεράνω της γης. Μαρτυρίες δε περιφανών λογίων, όπως του Αλέξανδρου Παπαδιαμάντη και του Αλέξανδρου Μωραϊτίδου, που έψαλλαν στις αγρυπνίες τις οποίες τελούσε, εξαίρουν τη σπάνια και αγία ιερατική αυτού προσωπικότητα. … Ο άγιος Νικόλαος εκοιμήθηκε οσίως εν ειρήνη το 1932. Η μνήμη του Αγίου ιερέως Νικολάου του Πλανά, ύστερα από απόφαση της Ιεράς Συνόδου της Εκκλησίας της Ελλάδος, τιμάται κατά την πρώτη Κυριακή του Μαρτίου …»\nΗ συνάντηση του Ανδρέα Καρκαβίτσα\nμε τον Αλέξανδρο Παπαδιαμάντη στη Σκιάθο\nΔιηγείται ο Ανδρέας Καρκαβίτσας : «… Εκεί όμως που κοίταζα ζερβόδεξα, σκάλωσε η ματιά μου σ’ ένα μαγαζί πέρα. Μου φάνηκε, πως άρπαξε άξαφνα ένα κομμάτι από το γνώριμο πανωφόρι, από το καπέλο το ημίψηλο, από την τραχειά κι αυστηρή φυσιογνωμία του φίλου μου, του Παπαδιαμάντη. Εκείνος ήταν χωρίς άλλο. Στήριζε το ένα του πλευρό στον παραστάτη της πόρτας και πρόβαλλε φυλαχτά το κεφάλι να μας ιδεί και πάλι το ’μπαζε, σαν εραστής που κατασκοπεύει την ερωμένη του … Παίζαμε το παιγνίδι έτσι ως ένα τέταρτο. Έπειτα σα να πήρε την απόφαση, φάνηκε θαρρετά στην πόρτα ολόσωμος. Έπειτα βγήκε στο δρόμο και βάδισε ίσα πάνω μας με το συνηθισμένο του περπάτημα, με το μπαστούνι ορθό στην αριστερή μασχάλη, το αριστερό χέρι, κλείνοντας το πανωφόρι, στο στήθος, με το ημίψηλο κατεβασμένο στα φρύδια, χαμοθώρης και ορθόκορμος σαν κυπαρίσσι. Κάθε άλλος θα νόμιζε πως ερχόταν να μας χαιρετήσει … Μόλις έφτασε είκοσι - τριάντα βήματα από μας, έκαμε δεξιά κατά το γιαλό … Σηκώθηκα, πήγα, χαιρετηθήκαμε. Φαινόταν πολύ συγκινημένος.\n– Να ’ρθεις στον τόπο μου και να μη μπορώ να σε περιποιηθώ! Να πας αλλού! Να μη σε πάρω στο σπίτι μου! είπε κι άρχισε να δακρύζει.\n– Τι να σου κάμω δεν μπορώ, τι να σου κάμω! ξανάλεγε.\n– Τίποτα να μη μου κάμεις, τη συντροφιά σου μονάχα, είπα για να του ρίξω αλλού το νου, πάμε να καθίσουμε.\n– Άι κάτσε, δεν έρχομαι. Πώς να ’ρθω εγώ σε τέτοια συντροφιά; Τι είμαι εγώ; Δεν έπρεπε και να ’ρθω να σε χαιρετήσω μάλιστα…\nΈστριψε απότομα, πήρε τον ίσιο δρόμο και χώθηκε πάλι στο μαγαζί.\nΈμεινα στη Σκιάθο κάπου οχτώ μέρες. Ο Παπαδιαμάντης σύντροφός μου. Αλήθεια δεν με πήγαινε στον «καλόν» κόσμο, με σύσταινε σε κείνους, που τον έσερνε η ψυχή του. Γυρίζαμε στους ταρσανάδες, στα εξωκλήσια, στα περιβόλια, στ’ απόκρυφα λιμανάκια και στα στενοσόκακα της χαριτωμένης μικρής πατρίδας του … Μ’ έσμιγε με καραβοκύρηδες, με καλαφάτες, με ψαλτάδες, με κρασόπουλους, με συνταξιούχους υπαλλήλους ή απόμαχους ναυτικούς, με γριές μαυρομαντηλούσες, με ορφανά που έβοσκαν απόμερα τις κατσίκες τους, με σταχομαζώχτρες, ελιομαζώχτρες …\n«Χιλιοβασανισμένη η ζωή μας, αδερφούλα μ’ πλιο! …». Όλοι κι όλες, μόλις πλησιάζαμε, προσηκώνονταν και τον χαιρετούσαν με σεβασμό τον κυρ-Αλέξαντρο. Δεν πιστεύω πώς τον ήξεραν σωστά τι αξίζει, όπως τον ήξερε ο «καλός» κόσμος, έδειχναν όμως το σεβασμό τους στον άνθρωπο. σ’ εκείνον … που έχυνε γύρω του μιαν αξιοπρέπεια ιερατική και μιαν απλότητα παιδιάτικη».\n«Τα άπαντα του Αλ. Παπαδιαμάντη», Χρ. Γιοβάνης, τόμ. 6.\nΈνα μικρό στενό δωμάτιο με ασβεστωμένους τοίχους. Ένα τζάκι κοντά στο παράθυρο που βλέπει προς το αυλάκι. Αντίς από κρεβάτι, μέσα σ’ ένα είδος ντουλάπας του τοίχου, κάτι κιλίμια στο πάτωμα. Στο τζάκι, λίγη στάχτη ζεστή. Έξω, το κρύο είναι δυνατό. Κατάχαμα, πάνω στα κιλίμια, ο Αλέξανδρος Παπαδιαμάντης αναρριγεί. Φώναξε τον Αρχιμανδρίτη Μπούρα, και του ζήτησε να του διαβάσει, από το ωραίο του ιστορημένο χειρόγραφο, όπου είχε μαζί τις Λειτουργίες του Ιερού Χρυσοστόμου και του Μεγάλου Βασιλείου, την ωραία προσευχή των μεγάλων αμαρτωλών που μετανοούν.\nΜέρες τώρα δε μπορούσε να ησυχάσει, τόσο πονεμένο ήταν όλο του το κορμί. Είχε μίαν άσχημη γρίππη· πνευμονία, λένε άλλοι. Δεν ήθελε να τον ιδεί γιατρός.\nΉταν του Αγίου Βασιλείου, ανήμερα της Πρωτοχρονιάς. Θέλησε να σηκωθεί. Δε βρήκε τη δύναμη, και τα μάτια του γέμισαν δάκρυα.\nΤη νύχτα, ζήτησε από τις αδερφές του κάποιο βιβλίο.\nΑυτό που του έφεραν δεν ήταν αυτό που ζητούσε.\n- «Μπα! Δεν πειράζει, είπε. Το παίρνω αύριο.»\nΤι νάταν; Ο Όμηρος, τα Ευαγγέλια, ο Θουκυδίδης, ο Σαίξπηρ,− αυτό το βιβλίο που στις στερνές εκείνες ώρες τον είδαν να το θωπεύει σαν τυφλός, αδύναμος και να κρατήσει ακόμα στα πυρετικά του χέρια το μικρό τομίδιο;\nΕίπε στις αδερφές του και στους φίλους του να τον αφήσουν, και γυρνώντας προς τον τοίχο, άρχισε να ψέλνει χαμηλόφωνα το δοξαστικό της ενάτης ώρας των Θεοφανείων:\n«Την χείρα σου την αψαμένην την ακήρατον κορυφήν του Δεσπότου… έπαρον υπέρ ημών προς αυτόν, Βαπτιστά…»\nΣτη μια μετά τα μεσάνυχτα, οι αδερφές του τον βρήκαν κοιμισμένο, με τα μάτια κλειστά, παγωμένο.\nΤον έθαψαν την άλλη μέρα, 3 Ιανουαρίου του 1911.\nΈξω χιόνιζε. Κατά το ελληνικό έθιμο, τον πήγαν στην Εκκλησία, κι’ ύστερα στο κοιμητήριο, σ’ ένα φέρετρο ανοιχτό. Οι νιφάδες έπεφταν στο μέτωπό του και στα μαύρα μαλλιά του, για να παρουσιαστεί, θαρρείς, ακόμα καθαρώτερος, «αυτός και η ζωή του και αι πράξεις του, ενώπιον του Κριτού, του Παλαιού των Ημερών του Τρισαγίου».\nΣτο μικρό κοιμητήρι της Σκιάθου, τάφος με τ’ όνομα του Παπαδιαμάντη δεν υπάρχει πια· σου δείχνουν μόνο τον τόπο όπου τον έθαψαν και το πεύκο που φύτεψαν. Κατά την ελληνική συνήθεια, τρία χρόνια μετά το θάνατό του τα οστά του τα ξέθαψαν, και στην εκκλησιά της Παναγίας, στην Απάνω Ενορία, υπάρχει ακόμα ένα μικρό κιβώτιο μ’ ένα κρανίο και λίγα κόκκαλα, ένα μικρό κίτρινο κρανίο που η γρια που σας το δείχνει το ασπάζεται, ευλαβικά η μηχανικά, ποιός ξέρει; Τα παιδιά της γειτονιάς, σιωπηλά μία στιγμή, κυττάνε με περιέργεια τον ξένο που θωρεί τα φτωχά αυτά λείψανα τ’ απιθωμένα ανέμελα στο περβάζι ενός παράθυρου εκκλησιάς. Ίσως να στοχάζεται την επιγραφή, την αδέξια χαραγμένη στο άσπρο ξύλο:\n«Ο κάθε στοχασμός σου ασμάτων άσμα,\nΣτον κόσμον τον δικόν σου κόσμος το κάθε πλάσμα…»\nΑπό το βιβλίο «Skiathos, île grecque» του Octave Merlier, μεταφρ. Νάσος Δετζώρτζης.\nΔημοσιεύτηκε στο αφιέρωμα της “Νέας Εστίας” για τον Παπαδιαμάντη τα Χριστούγεννα του 1941.\nΠρώτες ημέρες του 1911, ο ιερέας Γεώργιος Ρήγας στην επιστολή του προς τον εκδότη Ηλ. Δικαĩο έγραψε τότε για το χριστιανικό τέλος του κυρ-Αλεξάνδρου.\n… «Όσον δε παρέρχεται ο καιρός και γνωρίζομεν περισσότερον το έργον του,\nτόσον η εκτίμησίς μας μεγαλώνει και ο θαυμασμός μας γίνεται πλέον ένθερμος»\nΖήτησε να προσέλθει ο Ιερέας της Σκιάθου παπα-Ανδρέας Μπούρας και οι αδελφές του ζήτησαν να πάει μαζί στο σπίτι και ο γιατρός. …\n«… Θα αρκούσε η αθάνατη ρήση του Γιάννη Τσαρούχη για τον Αλέξανδρο Παπαδιαμάντη, πως με δυο τρία θρησκόληπτα και αγράμματα γραΐδια του νησιού του αχρηστεύει τον Φρόυντ, για να διατηρείται ολοζώντανη μέσα μας η φλόγα για μια μορφή των Γραμμάτων μας που λειτουργεί ως σωσίβιο σε, εθνικά και παγκόσμια, χαλεπέστατους καιρούς. Ένα κεράκι στη μνήμη του και το βιβλίο αυτό - αφιέρωμα μιας πολύπλαγκτης νεότερης γενιάς.»\nΠερίληψη από το νέο βιβλίο του Θανάση Θ. Νιάρχου\n“Ύμνος στον Αλέξανδρο Παπαδιαμάντη- Χριστουγεννιάτικα αφηγήματα”,\nΑΠΟ ΤΟ ΕΠΕΤΕΙΑΚΟ ΛΕΥΚΩΜΑ: «ΕΙΣ ΜΝΗΜΗΝ ΑΛΕΞΑΝΔΡΟΥ ΠΑΠΑΔΙΑΜΑΝΤΗ» ΣΕ ΕΠΙΜΕΛΕΙΑ ΣΕΡ. ΚΑΚΟΥΡΑ – ΚΩΝ. ΜΠΑΛΩΜΕΝΟΥ\nΑναρτήθηκε από antigrafeas στις 6:43 π.μ.\nΑνώνυμος 8 Ιανουαρίου 2013 - 7:44 μ.μ.\nΑνεπανάληπτος Έλληνας Λογοτέχνης. Ίσως ο μεγαλύτερος της νεότερης Ελληνικής Ιστορίας! Αν ,έτσω σε κάποια στιγμή της ζωής σου, δεν έχεις διαβάσει έστω ένα μικρό κείμενο του κυρ- Αλέξανδρου, δεν έχεις διαβάσει τίποτα!!!\nΤο 6ο Δημοτικό Σχολείο Λαμίας - *στη Νέα Άμπλιανη* *Πρόλογος* Για κάθε άνθρωπο, τα χρόνια του δημοτικού σχολείου παραμένουν ιδιαίτερα καταγραμμένα στη μνήμη του, εφόσον ενισχύονται κ...\nΜΑΡΤΥΡΕΣ ΤΟΥ ΙΕΧΩΒΑ: «Ο ΚΥΡΙΟΣ ΜΟΥ ΚΑΙ Ο ΘΕΟΣ ΜΟΥ»! - *Του Γεωργίου Διαμαντίδη* *Α*γαπητοί αναγνώστες, όπως κι άλλες φορές εδώ στο ιστολόγιο *«Αντιαιρετικός»*, έχουμε δημοσιεύσει κατ’ επανάληψη με ντοκουμέν...\nΤα διαμάντια δεν φέρνουν την ευτυχία στον Αμαζόνιο\nΟρισμένα από τα πλουσιότερα κοιτάσματα διαμαντιών βρίσκονται θαμμένα στο κοκκινόχωμα της ζούγκλας του Αμαζονίου. Για τους ινδιάνους Σίντα-Λ...\nΈνα ανενεργό ηφαίστειο στη Χαβάη επελέγη τελικά ως η τοποθεσία που θα φιλοξενήσει το Τηλεσκόπιο των Τριάντα Μέτρων (TMT), ένα όργανο ικανό ...\nΗ ρωσική Δούμα αναγνωρίζει ως σταλινικό έγκλημα τη σφαγή του Κατίν\nΚαταδίκη των εκτελέσεων Μόσχα, Ρωσία Η ρωσική Κάτω Βουλή (Δούμα) υιοθέτησε απόφαση με την οποία αναγνωρίζει ως έγκλημα που διέταξε ο Ιωσήφ...\nΝέες έρευνες «μιλούν» για αισθητικές παρεμβάσεις του καλλιτέχνη Αμφιβολίες πάνω στην ομορφιά της βασίλισσας Νεφερτίτης ρίχνει νέα επιστημο...


Thiago: "O Alisson έχει δείξει δύναμη πού δεν έχω ξαναδεί στη ζωή μου"\nHome > HOMEPAGE HOT POSTS > Thiago: «O Alisson έχει δείξει δύναμη πού δεν έχω ξαναδεί στη ζωή μου»\nThiago: «O Alisson έχει δείξει δύναμη πού δεν έχω ξαναδεί στη ζωή μου»\nby Aνδρέας Αλιμπέρτης - Μάιος 17, 2021 0\nΟ Alisson είναι χωρίς αμφιβολία ο πρωταγωνιστής τόσο της χθεσινής της Liverpool, όσο και…των δηλώσεων του Thiago Alcantara μετά το ματς.\nΟ Ισπανός μίλησε για την ψυχική δύναμη πού έχει δείξει ο τερματοφύλακας της ομάδας μας μετά από τα όσα άσχημα του συνέβησαν μέσα στη φετινή σεζόν, αλλά και για τη σημασία της νίκης των Reds επί της West Brom.\nΟ Thiago ξεκίνησε τις δηλώσεις του στην ιστοσελίδα της ομάδας μιλώντας για το γκολ του Alisson:\n«Πρέπει να παρακολουθήσουμε και να ξανά-παρακολουθήσουμε αυτό το γκολ, γιατί είναι τόσο συναισθηματικό για μας, όχι μόνο για τις ελπίδες μας για το Champions League, αλλά (και) για τον Ali, μετά από όσα έχει περάσει φέτος. Είμαστε πολύ χαρούμενοι γι’ αυτόν.»\n«Είναι ένας αγαπημένος συμπαίκτης για όλους μας. Έχει αντιμετωπίσει (τα όσα συνέβησαν σχετικά με τον θάνατο του πατέρα του) με δύναμη πού δεν έχω δει ποτέ στη ζωή μου.»\n«Έχω βρεθεί σε πολλές σπουδαίες ομάδες με πολλούς σπουδαίους επιθετικούς, όμως δεν έχω δει ποτέ την ποιότητα και τo timing της κεφαλιάς του Ali. Η σέντρα ήταν επίσης καταπληκτική, όλα ήταν καταπληκτικά.»\n«Δεν έχω δει ποτέ ξανά κάτι τέτοιο. Έχουμε δει τερματοφύλακες να σκοράρουν τέτοια γκολ, όμως εγώ ο ίδιος δεν το έχω δει ποτέ (σ.σ. πιθανόν εννοεί ότι δεν έχει ξαναδεί κάτι τέτοιο από κοντά). (είμαι) Χαρούμενος με τη εμφάνισή μας, όμως τόσο χαρούμενος γι’ αυτόν.»\n«Μας έκανε ένα δώρο σήμερα. Είχαμε αυτή την τύχη στο τέλος.»\nΈπειτα ο Thiago συνέχισε να αναφέρεται στον Alisson και το γκολ του, μιλώντας όμως και για τη βαθμολογική σημασία του:\n«Πολύ σημαντικό (γκολ), γιατί παλεύουμε για την τετράδα, και δεύτερον γι’ αυτόν. Είναι ένα εξαιρετικό παιδί και είχε έναν δύσκολο χρόνο, οπότε είμαστε χαρούμενοι γι’ αυτόν.»\n«(η έξοδος στο Champions League) Εξαρτάται από εμάς. Με αυτή τη νίκη έχουμε την ευκαιρία μας. Έχουμε δύο παιχνίδια ακόμα, με πρώτο από αυτά τη Burnley.»\nAlisson, Thiago, Salah και Firmino πανηγυρίζουν το γκολ του τερματοφύλακα της ομάδας μας.\nTagged Alisson Thiago Alcantara West Bromwich vs Liverpool\nAllardyce: «Χάσαμε από τους διαιτητές, όχι από τη Liverpool» (vid)\nAlisson: Ο πρώτος keeper στην ιστορία των Reds που βρίσκει δίχτυα (vid)


Εντυπωσίασες τον διαδικτυακό σου φίλο σήμερα; | Αψυχολόγητα\n5 Φεβρουαρίου 2018 , Από: Θανάσης Τσιώλης\nΜια ερώτηση στην οποία θα κολλάγαμε αν μας την έκανε κάποιος. Όμως δεν την κάνει κανένας, οπότε ας την κάνουμε εμείς στον εαυτό μας λίγο πριν κοιμηθούμε. Περίγραψέ μου τη μέρα σου. Άσε, θα σου περιγράψω τη δικιά μου.\nΞύπνησα, προτού ρίξω νερό στο πρόσωπό μου τσέκαρα όλα τα story στο instagram. Ουαο, κοίτα που πήγε αυτός, τι ωραία που είναι αυτή και κοίτα τι φοβερό quote ανέβασε ο Πάνος. Ετοιμάζομαι για σχολή. Είτε σχολή πάω είτε για καφέ, ένα story θα ανέβει. Βλέπεις ο Fredo cappuccino θέλει την τιμητική του με background τη θάλασσα. Εντυπωσιάζω τον διαδικτυακό μου φίλο. Δείχνω ο,τι πήγα για καφέ. Γυρίζω σπίτι, αν φτιάξω κάτι ωραίο να φάω θα ανέβει instagram κατευθείαν. Ακόμα και πιτόγυρο αν πάρω. Διάολε αντί να τρώμε φωτογραφίζουμε το φαΐ. Τέλεια, όλα καλά μέχρι εδώ. Τα story μου τα είδαν 250 άτομα. Είμαι δημοφιλής. Όλοι με θέλουν. Όλοι παρακολουθούν τη ζωή μου. Οι αντιδράσεις σου δίνουν έναυσμα να συνεχίσεις.\nΒγαίνω βόλτα, βλέπω έναν τρελό ή κάποιο άτομο με περίεργο ντύσιμο. Φωτο και δημοσίευση. «Χαχαχαχα τι ανέβασες ρε μαλάκα; καλά,ε, φοβερό»! Συνεχίζω. Βραδάκι, έξοδος στο ρακάδικο. Φωτογραφία τις ρακές και instagram καρφί. Πάμε στο κλαμπ, ε να μη βγάλουμε ένα βίντεο με το ταβάνι του κλαμπ ενώ παίζει μουσική για να δείξω σε όλους σε το φοβερό μέρος ήρθα και τι μουσικάρες παίζει εδώ;\nΑλίμονο. Κανένας ξενέρωτος είμαι για να μη δείξω στον διαδικτυακό μου φίλο ο,τι βγήκα και δεν έμεινα σπίτι; Τι άποψη θα σχηματίσουν για μένα εκεί στο instagram;\nΑπό κάθε συναυλία, από κάθε έξοδο, από κάθε νέο ρούχο η βιβλίο πάντα θα ανέβει και μια δημοσίευση. Είμαστε εθισμένοι στο να κοινοποιούμε τη ζωή μας και ξεχνάμε να τη ζήσουμε. Κοιτάμε πως θα βγάλουμε βίντεο τους άλλους που περνάνε καλά για να το ανεβάσουμε και να πείσουμε το κοινό μας ο,τι περνάμε και εμείς φοβερά. Είναι η νικοτίνη μας. Αλλά δεν καπνίζω. Άρα είναι η καφεΐνη μου. Προσπαθούμε να βρούμε νόημα μέσα στις ατελείωτες δημοσιεύσεις μας. Ο πραγματικός κόσμος δεν υπάρχει. Είμαστε εμείς και οι 600 followers μας. Και λέω ΕΙΜΑΣΤΕ. Δε βγάζω την ουρά μου απ’έξω.\nΕίχα δει μια απίστευτη φράση που δε τη θυμάμαι ακριβώς αλλά ούτε και ποιος την είπε. Γυναίκα ήταν πάντως. «Τι κάθεσαι και πληκτρολογείς ατελείωτες ώρες την ύπαρξή σου; Τινάξου στη ζωή »\nΠρέπει να αφήσουμε αυτόν τον βλαβερό εθισμό πίσω. Έστω να τον μειώσουμε. Να μάθουμε να περνάμε ωραία χωρίς να μας νοιάζει αν θα το δουν οι άλλοι. Δε ζούνε τη ζωή μας. Πιες και μη το πεις σε κανέναν. Γύρνα στις 7 το πρωί σπίτι χωρίς να βγάλεις story. Φάε χωρίς να φωτογραφίζεις. Κάθε εθισμός είναι επικίνδυνος. Μας διαλύει την αυτοπεποίθηση ο συγκεκριμένος. Και το χειρότερο είναι ο,τι ο κόσμος γύρω καταρρέει αλλά εμείς ζούμε μέσα στον διαδικτυακό μας κόσμο. Κάποτε (μακάρι ποτέ) θα έρθει και η σειρά μας να φάμε ένα γερό χαστούκι από την πραγματικότητα. Και τότε θα σταματήσουν τα χαχανητά και οι χαρούμενες σελφι στο instagram. Ας σηκώσουμε τώρα το κεφάλι από τις οθόνες για να μειώσουμε τις συνέπειες, όσο προλαβαίνουμε.\nΟπότε ας προτιμήσουμε να απογοητεύουμε τον διαδικτυακό μας φίλο για να μην απογοητεύσουμε τον εαυτό μας αργότερα. Ξέρω, ούτε εγώ θα το τηρήσω. Αλλά αξίζει η προσπάθεια.


Ο παγκοσμίου φήμης οίκος αρωμάτων Chopard παρουσίασε την Private & Happy Collection του ! - FashionFever.world\nΣχετικά με τη Chopard: Ύστερα από 20 χρόνια στον χώρο των αρωμάτων, ο οίκος Chopard προχώρησε στη δημιουργία του δικού του οίκου Αρωματοποιίας. Με αυτή την κίνηση ο οίκος Chopard απέκτησε τον πλήρη έλεγχο των δραστηριοτήτων του, διασφαλίζοντας ότι τηρούνται όλα τα αυστηρά πρότυπα, δημιουργικότητας και ποιότητας καθώς και η απόλυτη συμβατότητα με τις ισχυρές ηθικές αξίες της εταιρείας. O οίκος Chopard γνωστός για την ιστορία του, με παγκόσμια φήμη και σημαντική παρουσία στην αγορά, πρεσβεύει πέρα από την εξαιρετική αισθητική και την πολυτέλεια, το σεβασμό για το περιβάλλον και τον άνθρωπο.\nΑπό το 2013 έχει επαναπροσδιορίσει τις αξίες του και εξελίσσεται συνεχώς προσηλωμένος σε αυτή την κατεύθυνση. Τα αρώματα Chopard, μεταφέρουν την εικόνα των κοσμημάτων του οίκου, μέσα στο χώρο της Αρωματοποιίας. Υποστηρίζουν μια προοδευτική φιλοσοφία, μοναδική στο χώρο των αρωμάτων, με έμπνευση την προσέγγιση του οίκου Chopard στην πολυτέλεια και προσφέρουν μια ανυπέρβλητη συμμαχία ομορφιάς, τελειότητας, απόλαυσης και ηθικών αξιών. Στον πυρήνα αυτής της πολυτέλειας βρίσκεται η φιλοσοφία που τοποθετεί την ηθική στην καρδιά της αισθητικής. Δημιουργημένα από αρωματοποιούς παγκόσμιας φήμης, με τα πιο ευγενή και πολύτιμα φυσικά συστατικά που μπορεί να προσφέρει η φύση, προερχόμενα από όλο τον κόσμο, τα αρώματα Chopard αντιπροσωπεύουν ένα νέο κεφάλαιο στο ταξίδι του οίκου προς τη βιώσιμη πολυτέλεια.\nΤελευταία τροποποίηση στις Σάββατο, 10 Αυγούστου 2019 12:34\nΠερισσότερα σε αυτή την κατηγορία: H Lancôme παρουσίασε το Idôle, το νέο γυναικείο άρωμα για μια νέα γενιά »


Ζητούν να μην κλείσει το υποκατάστημα της Alpha Bank στα Λεχαινά - Πρώτη Καθημερινή Εφημερίδα\nΖητούν να μην κλείσει το υποκατάστημα της Alpha Bank στα Λεχαινά\n12 Μαΐου, 2021 11:01\nΕπιστολή προς τη διοίκηση της Τράπεζας από Συμβούλιο της Κοινότητας\nΕπιστολή προς την διοίκηση της Alpha Bank για το επικείμενο κλείσιμο του υποκαταστήματος Λεχαινών. Απέστειλε το Συμβούλιο της Κοινότητας Λεχαινών, με την οποία ζητά να επανεκτιμηθούν τα δεδομένα.\n«Ενημερωθήκαμε αιφνιδιαστικά την πρόθεση της τράπεζάς σας, να κλείσει οριστικά το κατάστημα Λεχαινών και να υπαχθούν όλες οι συναλλαγές στο κατάστημα Αμαλιάδας.\nΕπειδή για εμάς προκαλεί μια σημαντική ανατροπή στην εύρυθμη λειτουργία των επιχειρήσεων μας. Οφείλουμε να σας ενημερώσουμε ότι δεν έχουμε σκοπό να συνεχίσουμε τη συνεργασία με την τράπεζά σας. Από τη στιγμή που οι όροι καθίστανται ανισοβαρείς.\nΤα Λεχαινά είναι η έδρα του Δήμου Ανδραβίδας-Κυλλήνης και διοικητικό κέντρο και θα πρέπει να λάβετε υπ’ όψιν σας ότι το κατάστημα των Λεχαινών ως διάδοχο του καταστήματος της ιστορικής Εμπορικής Τράπεζας. Έχει μια σημαντική ιστορία στην οικονομική ζωή του τόπου μας. Ξεκίνησε τη λειτουργία του το 1966 και υπήρξε ένα από τα σημαντικά καταστήματα της άλλοτε κραταιάς Εμπορικής Τράπεζας με αξιοζήλευτους τζίρους. Η παρουσία της Alpha Bank στα Λεχαινά και στην δραστήρια αγροτικά και τουριστικά περιοχή του κάμπου της Ηλείας με ευθύνη και της διοίκησής σας. Ήταν στη τελευταία δεκαετία αποσπασματική, πρόχειρη κι ερασιτεχνική.\nΑρχικά με το σπασμωδικό άνοιγμα και κλείσιμο καταστήματος σε πολύ μικρό χρονικό διάστημα. Στη συνέχεια με την εξαγορά της Εμπορικής και τη στελέχωση του καταστήματος, πάλι στα Λεχαινά με ότι περίσσευε από το προσωπικό. Τόσο ώστε οι τζίροι του καταστήματος να μειωθούν σημαντικά. Μολονότι την τελευταία διετία, έγινε μια σημαντική προσπάθεια εκ μέρους σας με την έλευση ικανού προσωπικού κι έχει αρχίσει μια διαδικασία αναστροφής του κλίματος. Η οποία προφανώς δεν έχει αποδώσει όσο μπορεί. Δεδομένου ότι τα ελλείμματα αξιοπιστίας και αποδοτικότητας είναι νωπά ακόμα. Στα Λεχαινά είναι εγκατεστημένες με καταστήματα και οι τέσσερις συστημικές τράπεζες. Εξυπηρετούν μεγάλες εξαγωγικές επιχειρήσεις (κυρίως συσκευαστήρια αγροτικών προϊόντων) αλλά και μεγάλες ξενοδοχειακές μονάδες. Παράλληλα εξυπηρετείται κι ένα μεγάλο δίκτυο μεγάλων, μικρομεσαίων και μικρών επιχειρήσεων αλλά και ιδιωτών. Είναι προφανές ότι για διευκόλυνση της καθημερινότητας και της αποδοτικής λειτουργίας των επιχειρήσεών μας θα μεταφέρουμε το σύνολο των συναλλαγών μας στις υπόλοιπες τράπεζες.\nΣας καλούμε να επανεξετάσετε την απόφασή σας, σταθμίζοντας ψύχραιμα όλα τα οικονομικά δεδομένα. Για εμάς η απόφαση σε πιθανό κλείσιμο του καταστήματος σας είναι μονόδρομος, αφού για απλές τραπεζικές πράξεις που στις υπόλοιπες τράπεζες θα είναι διαδικασία λίγων λεπτών, θα απαιτείται για το βόρειο τμήμα του νομού Ηλείας μετακίνηση από 20-50 χιλιόμετρα.\nΠροηγούμενο άρθροΕυρεία σύσκεψη για την αντιπυρική θωράκιση του Δήμου\nΕπόμενο άρθροΜε επιτυχία άλλη μια εθελοντική αιμοδοσία στο Τραγανό


Κύριοι της κυβέρνησης. Δεν είστε υποχρεωμένοι να εκκλησιάζεσθε κάθε Κυριακή. Άλλωστε η παρουσία τις Κυριακές όλων ημών στους ιερούς ναούς δεν είναι υποχρεωτική. Για όσους όμως εκκλησιαζόμαστε ΕΙΝΑΙ ΑΝΑΓΚΗ ΨΥΧΗΣ ΠΟΥ ΔΕΝ ΔΙΚΑΙΟΥΤΑΙ ΚΑΝΕΝΑΣ ΝΑ ΑΦΑΙΡΕΣΕΙ ΓΙΑ ΚΑΝΕΝΑ ΛΟΓΟ.\nΣε πολέμους, λοιμούς, πάσης μορφής έντονα καιρικά φαινόμενα, κάθε λογής ασθένειες και δοκιμασίες η παρηγοριά και η ελπίδα όλων των ορθοδόξων Ελλήνων ήταν, είναι και θα είναι ο ΧΡΙΣΤΟΣ.\nΒγάλατε το θρήσκευμα από τις ταυτότητες. Νομιμοποιήσατε κάθε λογής σχέσεις, υποβαθμίσατε το Μυστήριο του γάμου (βλέπε πολιτικό γάμο, γάμο ομοφυλοφύλων και δικαίωμα αυτών για υιοθεσία, παρέλαση σε Αθήνα και Θεσσαλονίκη των LOATKI που χλευάζουν σε πολλές περιπτώσεις το θρησκευτικό συναίσθημα των ορθοδόξων και όλα αυτά τα ονομάζουμε σήμερα πολιτισμό και δημοκρατία!!!). Αλήθεια για τις παρελάσεις των LOATKI ο νόμος περί προσβολής της δημόσιας αιδούς γιατί δεν ενεργοποιείται;\nΒιώνουμε εδώ και χρόνια ένα πολιτικό αχταρμά με ψευδεπίγραφες διαφωνίες που μοναδικό σκοπό έχει με τις οποιεσδήποτε κυβερνητικές εναλλαγές να αλλάξει τελείως το προφίλ της ελληνικής κοινωνίας. Να πάψει να είναι ελληνική και ορθόδοξη.\nΔυστυχώς στην πολύ δυσάρεστη αυτή συγκυρία κάποιοι φρόντισαν η κεφαλή της Εκκλησίας της Ελλάδος να έχει επιλέξει τη στάση της προκλητικής ανοχής και σιωπής.\nΤι θα κάνει τώρα η Εκκλησία της Ελλάδος; Θα επιτρέψει το έστω και προσωρινό κλείσιμο των ναών;\nΓια το θέμα των λαθρομεταναστών, άλλοτε η σιωπή κι άλλοτε δηλώσεις που μάλλον ρίχνουν λάδι στη φωτιά παρά επιλύουν το πρόβλημα είναι το αποτύπωμα της στάσης πολλών Μητροπολιτών.\nΩΣ ΕΔΩ ΚΑΙ ΜΗ ΠΑΡ΄ ΕΚΕΙ κύριοι της κυβέρνησης και της Εκκλησίας.\nΚι αν η κυβέρνηση συνεχίσει απτόητη το έργο της, οι Μητροπολίτες, οι ιερείς και οι μοναχοί πρέπει να βγουν μπροστάρηδες στον αγώνα υπέρ ΠΙΣΤΕΩΣ ΚΑΙ ΠΑΤΡΙΔΟΣ. ΤΩΡΑ.ΑΥΡΙΟ ΘΑ ΕΙΝΑΙ ΠΟΛΥ ΑΡΓΑ. Τι περιμένετε δηλαδή;\nΝα πρωτοστατήσει στον αγώνα για πίστη και πατρίδα η αριστερά και οι ΜΚΟ που θέλουν τη χώρα ξέφραγο αμπέλι;\nΚι εμείς ο απλός λαός έχουμε τεράστια ευθύνη. Αποδείξαμε όμως σε μεγάλο βαθμό με την παρουσία μας στα 2 συλλαλητήρια για τη Μακεδονία πως όταν ο ιερός κλήρος αφουγκράζεται τις αγωνίες μας και βγαίνει μπροστά, είμαστε έτοιμοι να κατακλύσουμε Αθήνα και Θεσσαλονίκη.\nΜιλήστε απλά και ξεκάθαρα στο ποίμνιο.Πάρτε θέση.Το έχουμε ανάγκη!!!\nΣκεφθείτε πόσο πιο οδυνηρός θα είναι ο κατήφορος της πατρίδας χωρίς Θεία Λειτουργία και Θεία Κοινωνία!!!\nΓράφει πουθενά το Ιερό Ευαγγέλιο να μην γίνεται Θεία Λειτουργία εξ΄ αιτίας επιδημιών; Εγώ που ξέρω τα λιγότερα,νομίζω πως συμβαίνει ακριβώς το αντίθετο.\nΕΜΠΡΟΣ ΛΟΙΠΟΝ. Αρχίστε τον αγώνα κι ο καθένας από εμάς ας αποφασίσει τι θέλει να κάνει. "ΑΣ ΔΙΑΛΕΞΕΙ ΤΑΜΠΟΥΡΙ" κι ας αναλάβει τις ευθύνες των πράξεων του.\nΤΟ ΧΡΙΣΤΟ ΚΑΙ ΤΗΝ ΕΛΛΑΔΑ ΘΕΛΟΜΕΝ ΚΙ ΑΣ ΤΡΩΓΩΜΕΝ ΠΕΤΡΕΣ!!!\nΕΝΑΣ ΑΜΑΡΤΩΛΟΣ ΑΛΛΑ ΟΡΘΟΔΟΞΟΣ ΚΙ ΕΛΛΗΝΑΣ." />\nSpartorama | ΤΟ ΒΗΜΑ ΤΟΥ ΔΗΜΟΤΗ | Ανώνυμο Σχόλιο #2184\nΑνώνυμο Σχόλιο #2184\nΑνακοινώθηκαν, άρα είδαν το φως της δημοσιότητας από τον κυβερνητικό εκπρόσωπο κ. Πέτσα τα πρώτα κυβερνητικά μέτρα για το πρόβλημα που προέκυψε με τον κοροναϊό. Μέσα σε αυτά όπως διαβάσαμε περιλαμβάνεται το μέτρο της προσωρινής διακοπής λειτουργίας χώρων όπως σχολεία, ΧΩΡΟΙ ΘΡΗΣΚΕΥΤΙΚΗΣ ΛΑΤΡΕΙΑΣ! κ.τ.λ.\nΤα ψέματα τελειώνουν. Άλλωστε έχουν κοντά ποδάρια όπως λέει και ο λαός. Η κυβέρνηση της ΔΗΘΕΝ δεξιάς πολιτικής απόχρωσης προτείνει μεταξύ άλλων έστω προσωρινά να κλείσουν οι ιεροί ναοί. Να μην ζητήσουμε δηλαδή μέσα στο φυσικό χώρο λατρείας τη βοήθεια του Θεού και γι΄ αυτήν τη δοκιμασία!!!\nΜήπως η κυβέρνηση ενοχλείται κι από το γεγονός ότι λαμβάνουμε τη Θεία Κοινωνία από το ίδιο Άγιο Ποτήριο; Μήπως το επόμενο "μέτρο πρόληψης" είναι να μας απαγορευθεί η Θεία Κοινωνία;\nΕΝΑΣ ΑΜΑΡΤΩΛΟΣ ΑΛΛΑ ΟΡΘΟΔΟΞΟΣ ΚΙ ΕΛΛΗΝΑΣ.


Thes - Οι τρεις πιο εύκολοι τρόποι για να συντηρήσετε αμπελόφυλλα (ΦΩΤΟ)\nΑπολαύστε τα όλο το χρόνο σε υπέροχες συνταγές\n12/06/2021 - 14:41\nTags: ΚΟΥΖΙΝΑ | ΣΥΝΤΑΓΕΣ\nΜπορείτε να τα απολαύσετε όποια εποχή του χρόνου θέλετε\nΤο μυστικό για πλούσια γεύση\nΑυτή η εποχή είναι ιδανική για να μαζέψετε ή να αγοράσετε αμπελόφυλλα και να τα αποθηκεύσετε ώστε να τα απολαμβάνετε όλες τις ημέρες του χρόνου.\nΕκτός από τα αγαπημένα, κλασικά και παραδοσιακά ντολμαδάκια ή σαρμαδάκια, μπορείτε να φτιάξετε με αμπελόφυλλα διάφορες συνταγές με ψάρια, κρέας και λαχανικά, και να εκπλήξετε ακόμη και τους πιο… γκουρμεδιάρηδες!\nΕκμεταλλευτείτε την περίοδο αυτή, που τα αμπελόφυλλα ή κληματόφυλλα αφθονούν και μαζέψτε τα πιο ωραία και λαχταριστά φύλλα ώστε να τα αποθηκεύσετε και να τα απολαμβάνετε καθ’ όλη τη διάρκεια του χρόνου.\nΓια όσους δεν έχουν πρόσβαση σε αμπέλια, προμηθευτείτε από τους δικούς σας ανθρώπους στο χωριό, ενώ ακόμη μπορείτε να τα βρείτε διαθέσιμα και στον πάγκο της λαϊκής αγοράς.\nΕκτός από όμορφη γεύση, τα αμπελόφυλλα έχουν και σημαντική θρεπτική αξία καθώς περιέχουν ελάχιστες θερμίδες και πολλές βιταμίνες ενώ έχουν αντιοξειδωτική και αντιφλεγμονώδη δράση.\nΤρεις τρόποι για να αποθηκεύσετε και να συντηρήσετε αμπελόφυλλα\nΑν δείτε πόσο εύκολο είναι να τα συντηρήσετε, χωρίς κόπο και κόστος, τότε σίγουρα θα σπεύσετε να το κάνετε. Παρακάτω, θα σας προτείνουμε τους τρεις πιο εύκολους τρόπους.\nΑποθηκεύουμε τα αμπελόφυλλά μας σε κενό αέρος\nΚόβουμε τα φρέσκα αμπελόφυλλα μας γύρω στο μεσημέρι, χωρίς δροσιά και υγρασία ώστε να είναι στεγνά και να μην αντιμετωπίσουμε τον κίνδυνο να μουχλιάσουν.\nΚόβουμε το κοτσανάκι από πίσω και τα τοποθετούμε το ένα πάνω στο άλλο, με τα νεύρα τους προς τα κάτω.\nΣτη συνέχεια, τα τυλίγουμε όλα μαζί και τα βάζουμε σε καθαρό, αποστειρωμένο και στεγνό βάζο και σφραγίζουμε με καινούριο καπάκι (σε περίπτωση που έχουμε ήδη χρησιμοποιημένα βάζα). Το αναποδογυρίζουμε και το αποθηκεύουμε σε σκιερό και δροσερό μέρος. Τόσο απλό…\nΑνοίγουμε το βάζο όταν θέλουμε να χρησιμοποιήσουμε τα φύλλα μας, ακολουθώντας την κλασική διαδικασία. Δηλαδή, τα πλένουμε και μετά ζεματίζουμε τα φύλλα μας και κάνουμε τη συνταγή μας. Οπως καταλάβατε, εκτός από αμπελόφυλλα και βάζο, δεν χρησιμοποιήσαμε τίποτα άλλο!\nEXTRA INFOS: Θα διαπιστώσετε πως τα φύλλα σιγά σιγά αλλάζουν χρώμα μέσα στο βάζο. Μην ανησυχήσετε, είναι στο πλαίσιο της συντήρησης. Διαλέξτε προσεκτικά τα φύλλα, ώστε σε κάθε βάζο να έχουν πάνω κάτω το ίδιο μέγεθος. Την ίδια διαδικασία, κάποιοι την κάνουν και σε μπουκάλια.\nΜε καυτό νερό και λεμόντουζο (κιτρικό οξύ ή ξινό)\nΕπαναλαμβάνουμε όλη την παραπάνω διαδικασία, με τη μόνη διαφορά πως όταν τοποθετήσουμε τα φύλλα μας στο βάζο, προσθέτουμε καυτό νερό και μία μεγάλη κουταλιά κιτρικό οξύ, το γνωστό σε όλους ξινό ή λεμόντουζο.\nΚλείνουμε καλά το βάζο, αναποδογυρίζουμε και αφήνουμε να κρυώσει.\nΣτη συνέχεια, τοποθετούμε τα βάζα μας σε σκιερό μέρος. Οταν τα ανοίξουμε, τα πλένουμε καλά πριν τα χρησιμοποιήσουμε.\nΦύλλα στην κατάψυξη\nΟ τρίτος τρόπος είναι να τοποθετήσετε τα φύλλα στην κατάψυξη. Συλλέγετε τα φύλλα, τα πλένετε καλά, τα στεγνώνετε σε χαρτί κουζίνας και τα τοποθετείτε είτε σε σακουλάκι που κλείνει αεροστεγώς στην κατάψυξη, είτε τα τυλίγετε με μεμβράνη. Οταν έρθει η ώρα, τα αφήνετε να ξεπαγώσουν, τα πλένετε και τα χρησιμοποιείτε.\nΓια καλύτερο αποτέλεσμα, μπορείτε, πριν τα βάλετε στην κατάψυξη, να τα βουτήξετε για ένα λεπτό σε νερό που βράζει, να τα στραγγίσετε καλά και αφού κρυώσουν, να τα τυλίξετε καλά και να τα αποθηκεύσετε.\nΚαι οι τρεις τρόποι είναι δοκιμασμένοι. Υπάρχουν φυσικά και άλλες επιλογές αποθήκευσης και συντήρησης, εμείς όπως επιλέξαμε τις πιο εύκολες.\nΣυλλέξτε τα φρέσκα φύλλα σας από μέρος που γνωρίζετε καλά και φυσικά δεν είναι ραντισμένο ή ρωτήστε έναν αμπελουργό.\nΠρέπει φυσικά να προσέξετε να μην καταστρέψετε τα λουλούδια του σταφυλιού.\nΚόβετε φύλλα με ανοιχτό πράσινο χρώμα φροντίζοντας να κρατάτε ένα μέρος από το κοτσάνι τους, περίπου 1εκ. για να μη σχιστεί το φύλλο στη μέση. Τα φύλλα θα πρέπει να είναι τρυφερά, χωρίς πολλές «φλέβες».\nΑν είναι μεγαλύτερο, το κόβετε πριν το αποθηκεύσετε με ένα ψαλίδι.\nΚάντε μόνο με τρία υλικά το πιο σοκολατένιο κέικ (ΒΙΝΤΕΟ)\nΔεν θέλει μίξερ, αυγά, ζάχαρη, βούτυρο και γάλα\nΤο μυστικό για τα πιο τραγανά τηγανητά κολοκυθάκια\nΟ απόλυτος καλοκαιρινός μεζές\nNewsroom | 18/05/2021\nΑπλές και πεντανόστιμες\nΟι 8 κανόνες για να βάψετε τέλεια αυγά\nΕξυπνα tips για να μη σπάσουν, να βράσουν σωστά και να έχουν υπέροχο χρώμα\nΤο κόλπο για να φτιάξετε σπιτικό ποπ κορν σε 2 λεπτά (ΒΙΝΤΕΟ)\nΧωρίς να λερώσετε κατσαρόλα